
AD   NAIDA. 

Nympha,  tuae  viridi  lectos  in  margine  ripae 
Hos  tibi  nunc  tradunt  calamos,  en  !  accipe,  Musae  ; 
Accipe  quos  legi  sparsos  in  fluminis  ora, 
Sollicitosque  tuere  sinu,  tua  dona,  libellos. 

Sic  tibi  gratus  aquae  rivus  fluat  ab  Jove  summo, 
Inque  sinum  Thetidos  placido  illabare  meatu  ! 
Sic  quodcunque  mali  est,  et  quidquid  triste  timemus 
Oceani  rapidas  tandem  evanescat  in  undas  ! 


IN   MEMORIAM 
ANNAE      GRATIAE. 

CONJUGIS    UILECTISSIMAE, 

MATRIS    AMANTISSIMAE, 

MULIERIS    OPTIMAE, 

OPUSCULUM    HOC   QUALECUNQUK 

D.    D.    D. 

R  O  B  E  R  T  U  S     B.    K  E  N  X  A  R  i ). 

OBIIT   KAL.  JAN.  A.  D.   1878, 

ANNOS   NATA   49. 


Ivisti  ad  tumulum ;  sed  te  lugere  vetamur: 
Mortem  si  tenebrae,  tristitiaeque  tegant, 

Claustra  prior  tumuli  victor  perrupit  Jesus 
Diviuus  mundi  moenia  transit  .'Vmor. 


LECTORI    S. 

Ql'AE  sequuntur  carmina  cxcerpta  sunt  ex  scriptis  poet- 
arum  qui  post  depulsam  seculo  decimo  quinto  barbariam 
altero  illo,  ut  ita  dicam,  aureo  Linguae  Latinae  seculo  exorti 
sunt  nobilissimi  et  ciarissimi :  quales  furere  verae  poeseos 
laude  insigniti  apud  Italos  Flaminius,  apud  Hispanos  Per- 
pinianus,  apud  Gallos  Muretus,  apud  Scotos  Buchananus, 
apud  Anglos  INIiltonus, — viri  aetatls  suae  totiusque  literarum 
reipublicae  decora  atque  ornamenta  maxima.  Ex  his,  de- 
lectu  habito,  Mureti  et  Buchanani  selegi  carmina  quaedam, 
quae  mihi  quidem  valde  placebant,  dignaque  vel  in  primis 
videbantur,  quae,  ut  Musae  Latinae  exempla  recentiora,  ju- 
ventuti  studiosae  non  solum  ad  admirandum  verum  etiam 
ad  imitandum  proponerentur :  quanquam  haec  studia  nulii 
non  aetati  conveniunt :  nam  ceterae  quidem  artes  neque 
temporum  sunt,  neque  aetatum  omnium,  neque  locorum ;  sed 
haec  studia,  ut  Marci  Tulli  verbis  utar,  '  adolescentiam  alunt, 
senectutem  oblectant,  secundas  res  ornant,  adversis  perfu- 
gium  ac  solatium  praebent,  delectant  domi,  non  impediunt 
foris,  pernoctant  nobiscum,  peregrinantur,  rusticantur.' 

Addidi  carmina  pauca  ex  nostrorum  scriptis  delecta,  quae, 
tanquam  flosculos  undique  decerptos  atque  delibatos,  Lectori 
talium  dehciarum  amatori  commendo  et  trado. 

Pauca  quoque  attuli  ex  meo  penu  deprompta,  de  quibus, 
qualiacunque  sint,  judicet  Lector  benevolus. 

Denique  in  his  libellis  contexendis  illud  mihi  maxime  caven- 
dum  putavi,  ne  quid  admitterem  nisi  quod  ad  veterum  scrip- 
torum  normam  exactum  esset.  Si  quae  forte  mihi,  sive 
incuria,  seu  quavis  alia  de  causa,  minus  in  hanc  normam  con- 
venire  videbantur,  ea  emendare  non  dubitavi ;  cujus  audaciae 
veniam  a  summorum  virorum  Manibus  eo  me  facihus  impre- 
traturum  spero,  quod  eandem  libertatem  corrigendi  et  emen- 
dandi,  si  quid  incautius  erravi,  tibi,  Lector  erudite,  libenter 
concedo;  et  ut  id  facias,  corrigenda  corrigendo,  emendanda 
emendando,  vehementer  te  etiam  atque  etiam  rogo,  oro, 
atque  obsecro. 

Quod  superest,  nobis  nostrisque  favere  memento : 
Atque  ita  nunc  dico,  Lector  amice, — Vale. 

POEMATA     SACRA. 
CANTATE    DOMINO. 


Sancte  Parens,  hominum  rerumque  aetema  Potestas, 
Omnia  qui  circumplexus,  perque  omnia  fusus, 
Intus  alis,  moderans  praesenti  numine  mundum : 
Cunctarum  rerum  quum  sis  et  Principium  et  Fons, 
Principium  et  Finis  nostri  Tu  carminis  esto. 

R.  B.  K. 


POEMATA  SACRA.    CANTATE  DOMINO. 


SUB    EXORTUM    SOLIS. 

RosciDA  purpureos  efFert  Aurora  jugales, 

Et  nitidum  Soli  praevia  pandit  iter  : 
Jam  cantus  volucrum  rupere  silentia  noctis, 

Nullaque  nunc  coelo,  rara  vel,  astra  micant. 
Exit  flammivomo  Phoebus  spectabilis  ore, 

Et  tenebras  densae  noctis  abire  jubet: 
Christe,  Patris  Splendor,  vero  me  lumine  lustra, 

Eque  meo  tenebras  pectore  pelle  procul. 

Muretns. 

SUB    OCCASUM    SOLIS. 

Vesper  adest,  noctem  coelo  tenebrasque  reducens, 

Christe  adsis  animo !    nox  fugit  atra  procul : 
Adsis  O !    fugient  tenebrae,  coelumque  recludent : 

Tu  mihi  Lux  tenebris,  sole  cadente  Jubar. 
Nox  licet  obscura  terras  caligine  obumbret, 

Lumine  collustrat  mentem  animumque  Deus: 
Christe,  Patris  Splendor,  tali  me  lumine  lustra, 

Obscura  surget  lucida  nocte  dies. 
Quin  ipsis  mortis  tenebris,  dum  Tu,  Deus,  adsis, 

Sol  oritur  melior  splendidiorque  novus  : 

i  FOEAIATA  SACRA. 

Adsis,  Christe,  precor,  Tu  lucida  Patris  Imago,, 
Lucisque  et  vitae  Fons  et  Origo  meae  ! 

Tu  mihi  curarum  Requies,  Tu  dulce  laborum 
Lenimen,  tenebris  Tu  mihi  grata  Quies  : 

Exoriare  animo  melioris  Nuntius  ortus, 
Exoriare  animo  Spesque  Salusque  meo ! 

CHORUS. 

Ergo  ubi  nunc  tua,  Mors,  victoria,  quisve  triumphus? 

Cedite  vos  tenebrae,  tristitiaeque  graves : 
Fide  Deo ;    Ille  jubet  cadere,  Ille  resurgere  soles, 

Omniparensque  suo  lumine  cuncta  replet. 

R.  B.  K. 

'IMMORTALIA   NE    SPERES.' 

Forma,  Vigor,  Doctrina,  Decor,  Sapientia,  Virtus 

Certum  uno  calcant  tramite  mortis  iter: 
At,  ne  mortalis  sperem  immortalia,  non  me 

Annus  deperiens,  nec  monet  Hora  fugax. 
Quid,  si  Bruma  solum  deformet  imagine  leti, 

Vere  virente  novo  non  revirescit  humus  ? 
Mutat  terra  vices  ;    at  rerum  cuncta  per  orbem 

Semina  conservant  intemerata  genus. 
Surge  igitur  mihi,  Mens,  terroremque  exue  Mortis; 

Surge,  Anima,  et  vivum  conscia  nosce  Deum. 
Haec  quocunque  suae  jaceant  in  pulvere  terrae 

Membra  sepulchraH  deperitura  situ ; 
Te  ver  immortale  manet,  Te,  Filia  Coeli, 

Vestiet  acterna  luce  suprema  dies. 

Wellesley. 


P  S  A  L  M  I. 


PSAL.   I. 


Felix  ille  animi,  quem  non  de  tramite  recto 
Impia  sacrilegae  flexit  contagio  turbae  : 
Non  iter  erroris  tenuit,  sessorve  cathedrae 
Pestiferae  facilem  dedit  irrisoribus  aurem : 
Sed  vitae  rimatur  iter  melioris,  et  alta 
Mente  Dei  leges  noctesque  diesque  revolvit. 
Ille,  velut  riguae  quae  margine  consita  ripae'st 
Arbor,  erit;  quam  non  violento  Sirius  aestu 
Exurit,  non  torret  hiems  :   sed  prodiga  laeto 
Proventu  beat  agricolam ;    nec  flore  caduco 
Arridens,  blanda  dominum  spe  lactat  inanem. 

Non  ita  divini  gens  nescia  foederis,  exlex, 
Contemptrixque  poli :    subito  sed  turbine  rapti 
Pulveris  instar  erunt,  volucri  quem  concita  gyro 
Aura  levis  torquet  vacuo  ludibria  coelo. 

Ergo,  ubi  veridicus  Judex  in  nube  serena 
Dicere  jus  veniet,  scelerisque  coarguet  orbem, 
Non  coram  Impietas  moestos  attollere  vultus, 
Nec  misera  audebit  justae  se  adjungere  turbae. 
Nam  Pater  aetherius  justorum  et  fraude  carentum 
Novit  iter,  sensumque  tenet ;    curvosque  sequuta 
Impietas  fraudum  anfractus  scelerata  peribit. 

Biichanamis. 


POEMATA  SACRA, 


PSAL.  VIII. 


Gentis  humanae  pater  atque  custos, 

Quam  sancta  majestas  tui 
Nominis  terras  stupefecit  omnes, 

Sol  quas  recurrens  adspicit! 
Et  super  coeli  radiantis  orbes 

Tua  magnitudo  se  extulit. 
Quam  pia  mundum  tueare  cura, 

Lactentis  aevi  infantia 
Prodit;   ut  linguas  temere  obstrepentum 

Tibi  refutes  hostium  : 
Hostium  quorum  vomit  os  furorem 

In  te,  sititque  sanguinem. 
Luce  quum  coelos  vitrea  serenos, 

Pollentis  opera  dexterae, 
Cerno;    quum  lunam  nitidasque  stellas 

Per  te  creatas  conspicor : 
Quantulus,  mecum  tacitus  revolvo, 

Homo  est,  ut  ejus  sis  memor ! 
Quantula  humanae  est  subolis  propago, 

Dignere  ut  illam  visere  ! 
Hunc  Deo  aequalem  prope  reddidisti ; 

Ornasti  honore  et  gloria; 
Et  tuae  dextrae  super  universa 

Opera  creasti  principem  : 
Cuncta,  vitalis  quibus  haustus  aurae'st, 

IUi  dedisti  sub  pedes. 
Huic  bovcs  parent  et  oves  pecusque, 

Quodcunque  campis  pascitur; 


CANTATE  DOMINO.  7 

Quique  pcnnarum  cclcri  volalu 

Metitur  ales  aera  ; 
Quique  pinnarum  celeri  natatu 

Piscis  pererrat  aequora. 
Gentis  humanae  pater  atque  custos, 

Quam  sancta  majcstas  tui 
Nominis  terras  stupefecit  omnes, 

Sol  quas  recurrens  adspicit ! 

Buchananus. 

PSAL.  XV. 

Quisnam,  O  Rex  aeterne,  tuam  admittetur  in  aulam, 

Cui  dabitur  montis  culmen  adire  tui : 
Perpetua  ut  Tecum  compostus  pace  fruatur, 

Carpens  nota  unis  gaudia  coelitibus  ? 
Qui  nuUa  ingreditur  macula  sufTusus,  amatque 

Ex  animo  rectum,  justitiamque  colit : 
Cui  neque  cor  fraudes  agitat,  neque  subdola  lingua'st 

A  quo  se  laesum  dicere  nemo  potest. 
Quem  fugiunt  injusti,  et  quo  praesente  liquescunt : 

Quo  viso,  justis  mens  animusque  redit. 
Quem  mutare  fidem  nunquam  jactura  coegit : 

Foenere  qui  partas  odit  et  horret  opes. 
Nullo  unquam  judex  potuit  qui  munere  vinci, 

Ut  duro  insontes  laederet  ore  reos. 
Qui  facit  haec,  is  demum  in  coeli  templa  receptus, 
Tecum  una  dempto  fine  bcatus  erit. 

Mureius. 


POEMATA   SACRA. 


PSAL.  XIX. 


Immensi  chorus  aetheris 
Orbes  stelHferi,  lucida  sidera, 

Laudes  concelebrant  Dei, 
Auctorisque  canunt  artificem  manum. 

Dulces  excipiunt  modos 
Noctem  rite  dies,  noxque  diem  premens; 

Alternoque  volubiles 
Concentu  variant  perpetuum  melos. 

Et  quanquam  levibus  rotis 
Labuntur  taciti  per  liquidum  aethera ; 

Terrarum  tamen  ultimos 
Tractus,  alta  poli  moenia,  personat 

Aeterni  sacra  vox  chori, 
Concordi  memorans  eloquio  Deum. 

Coelorum  in  penetrahbus 
Soli  qui  posuit  celsa  palatia : 

Laetos  unde  ferens  gradus 
Prodit,  ceu  thalamo  Sponsus  ab  aureo; 

Fidens  viribus  ut  Gigas, 
Praescriptum  stadii  carpit  ovans  iter. 

CoeU  limite  ab  ultimo 
Egressus,  rediens  hmitem  ad  ultimum, 

Emensam  relegit  viam, 
Foecundisque  fovet  cuncta  caloribus. 

Non  Lex  Sancta  Dei  minus 
Languentes  animas  vi  reficit  sacra  : 

Puro  lumine  Lex  Dei 
lUustrans  oculos,  et  tenebras  fugans ; 


\ 

Informans  animos  rudes, 
Coelestiquc  replens  corda  scientia  ; 

INIentes  laetificans  pias; 
Confirmans  stabili  pectora  gaudio. 

Illam  Justitia  et  Fides 
Fixit  pcrpetuam,  aeternaque  Veritas, 

Non  illam  aequiparat  pretio 
Aurum,  jam  rutilis  purius  e  focis; 

Non  dulcedine,  quae  recens 
Stillant  pressa  favis  mella  liquentibus. 

Fida  adstat  monitrix  suis, 
Et  merces  eadem  magna,  clientibus. 

Quis  lapsus  tamen  ah !    suos, 
Quis  secreta  sinu  crimina  perspicit .-' 

Adsis,  O  Deus!    O  Pater ! 
Da  caecis  veniam,  da  miseris  opem  ! 

Errantes  cohibe  gradus, 
Effraenamque  animi  frange  superbiam  ! 

Solum  munere  sic  Tuo 
IMox  insons  sceleris,  purus  ero  mali : 

Sic  O !    sic  placeant  Tibi 
Quae  supplex  meditor,  quae  loquor,  O  Deus ! 

LoTcvth. 

PSAL.  XXIII. 

Ecce  Deus  Pastor  meus  est,  numquid  mihi  deerit  ? 
Ille  facit  viridi  recubem  nunc  stratus  in  herba, 
Nunc  ad  aquas  ducit  placidas,  renovatque  vigorem. 
Providus  Ipse  viam  virtutis  monstrat  apertam. 


)  POEMATA   SACRA. 

Nil  igitur  metuam,  licet  usque  nigrantibus  umbris 
Per  vallem  ingrediar  Mortis,  dum  Tu,  Deus,  adsis  ; 
Dumque  pedo  virgaque  tua  sic  auxilieris. 
Tu  mensam  dapibus  cumulas,  spectante  inimico, 
Perfundisque  oleo  caput,  et  cratera  coronas. 
Dum  vivam,  tua  me  bonitas  non  deseret  unquam, 
Inque  domo  Domini  maneo,  semperque  manebo. 

R.  B.  K. 


IDEM    PAULO    FUSIUS. 

Quid  frustra  rabidi  me  petitis,  canes .'' 
Livor,  propositum  cur  premis  improbum  ? 
Sicut  pastor  ovem,  me  Dominus  regit ; 
Nil  deerit  penitus  mihi. 

Per  campi  viridis  mitia  pabula, 
Quae  veris  teneri  pingit  amoenitas, 
Nunc  pascor  placide,  nunc  saturum  latus 
Fessus  molliter  explico. 

Purae  rivus  aquae  leniter  adstrepens 
Membris  restituit  robora  languidis, 
Et  blando  recreat  fomite  spiritus 
Solis  sub  face  torrida. 

Saltus  quum  peteret  mens  vaga  devios, 
Errorum  teneras  illecebras  sequens, 
Retraxit  miserans  denuo  me  bonus 
Pastor  justitiae  in  viam. 

Ncc  si  per  trepidas  luctifica  manu 

Intentet  tenebras  Mors  milii  vulnera, 

Formidem  duce  te  pergere;  mc  pedo 
Securum  facies  tuo. 

Tu  mensas  epulis  accumulas,  merum 
Tu  plenis  patcris  sufificis,  et  caput 
Unguento  exhilaras :  conficit  aemulos, 
Dum  spectant,  dolor  anxius. 

Me  nunquam  bonitas  destituet  tua, 

Profususque  bonis  perpetuo  favor  ; 

Et  non  sollicitae  longa  domi  tuae 

Vitae  tempora  transigam. 

Buchananus. 

PSAL.  XXVII. 

Clara  meae  Ipse  Deus  praepandit  lumina  menti, 

Ipse  mihi  Deus  est  certa  suborta  salus. 
Quem  metuam }   vitam  ecce !    meam  Deus  ipse  tuetur. 

Cur  paveam,  varios  concipiamque  metus  .'' 
Quum  fera  me  vallo  cinctum  propiore  teneret, 

Et  fureret  carnes  lurba  vorare  meas  : 
Ipsemet  impegit,  qui  me  prope  ceperat  hostis, 

Ipse  cadens  vasto  corpore  pressil  humum. 
Ergo  inimica  necem  mihi  jani  si  castra  minentur, 

NuUus  erit,  pulset  qui  mea  corda,  pavor. 
Praeha  si  ingruerint,  expers  terroris  abibo, 

Spe  fidens  una  praesidioque  Dei. 
Unum  concedi  petii  mihi  munus  ab  ipso, 

Idque  unum  summis  usque  petam  precibus. 

Exigere  ut  tanti  speciosa  Regis  in  aula 

Fas  mihi  sit  vitae  tempora  tota  meae  : 
Ut  collustrem  oculis  nulli  loca  nota  profano, 
Et  Domini  aspectu,  deliciisque  fruar. 

Ceiera  desunt.  v; 

Muretus.  ,% 

PSAL.  XXIX.  I 

i 

Demonstratur  Supremum  Dei  Dominium,  et  immensa  Potentia,  ex  \ 

horribili  fragore  et  admiranda  vi  Tonitrus,  quem  Hebraei  Dei  -^ 
vocem  appellant ;  ejus  effectus  describuntur.     Hanc  oden,  quum 

ne  soluta  quidem  oratione  ita  reddi  possit,  ut  per  omnia  ser-  v 
vetur  brevitas,  totidem  versibus  Anapaesticis  utcunque  expri- 

mere  conatus  sum.  / 

Regum  Domino  cedite,  Reges,  .'" 

Cedite  summi  decus  imperii. 

Date,  quos  meruit  Nomen,  honores ; 

Adytis  Deum  adorate  sacratis. 

Sonat  horrendum  magna  Dei  vox ! 

Aethere  ab  alto  Deus  intonuit; 

Aequore  vasto  superintonuit 

VaHda,  augusta,  decora  Dei  vox  ! 

Ruit  ingenti  turbine  cedros, 

Ruit  umbrosi  cedros  Libani. 

Quatitur  Libanus,  subsilit  Hermon; 

Ut  vaga  lato  bucula  campo, 

Levis  in  montibus  ut  saltat  oryx. 

Ruptis  rutilant  nubibus  ignes ; 

Deserta  tremunt ;   tremit  alta  Cades  : 

Sylva  gemit :   querceta  laborant ; 


I 

Densis  nudantur  nemora  umbris ; 
Subitoque  jacent  perculsa  metu 
Hominum  corda,  agnoscuntque  Deum. 
Deus  undantem  regit  Oceanum  ; 
Rex  aeterno  sedit  in  solio  : 
Populumque  Deus  sibi  dilectum 
•    Viribus,  opibus,  pace  beabit. 

Lowih. 

PSAL.   XLII. 

Cervus  ut,  in  medio  celsis  de  montibus  aestu 

Actus,  in  algentes  fertur  anhelus  aquas ; 
Sic  mea  vitali  satiari  Numinis  unda 

INIens  avet,  et  Domini  languet  amore  sui : 
Gestit  et  optat  amans,  vitae  se  adjungere  fonti : 

His  mihi  deliciis  quae  dabit  hora  frui .-' 
Dum  sine  fine  petunt — ubi  sit  Deus  iste  timendus .-' — 

Sunt  misero  lachrymae  nocte  dieque  dapes. 
Scandere  me  quoties  memini  penetralia  sacra, 

Et  longo  populos  ordine  pone  sequi ; 
Aurea  dum  recolo  missas  ad  sidera  voces, 

Et  plausum  festis  quem  decet  esse  choris; 
In  lachrymas  totus  miser  et  suspiria  solvor, 

Inter  et  aerumnas  est  mihi  dulce  queri. 
Cur  ita  turbaris .?    cur  te,  INIens,  dejicis  exspes  .'' 

Cur  ita  me  torques  anxia .'   fide  Deo  : 
Scilicet  hic  placido  recreat  mihi  lumine  pectus ; 

Et  mihi  materies  unica  laudis  erit. 
Dum  queror,  in  mentem,  liquidis  Jordanis  ab  undis, 

Sepositisque  jugis,  Tu  mihi  saepe  redis. 

Gurgitis  est  gurges,  rauci  comes  aequoris  aequor : 

Fluctibus  infelix  obruor  usque  novis. 
Luce,  sed  in  media  bonitas  tua  fulsit  abysso : 

Nocte,  Parens  vitae,  tu  milii  carmen  eris. 
Tunc  ego,  cur,  dicam,  capiunt  Te  oblivia  nostri.'' 

Rerum  Opifex,  animae  portus  et  aura  meae  ! 
Cur  prope  confectum  curis,  laclirymisque  sepultum, 

Me  sinis  immani  durus  ab  hoste  premi .? 
Hic  petit  insultans,  ubi  sis  ? — ego  vulneror  inde, 

Ensis  et  in  morem  permeat  ossa  dolor. 
Cur  ita  turbaris .?    Cur  te,  Mens,  dejicis  exspes .'' 

Cur  ita  me  torques  anxia }  fide  Deo. 
Scilicet  Hic  placido  recreat  mihi  lumine  pectus, 

Et  milii  materies  unica  laudis  erit. 

1  Arihitrus  Johtision. 

PSAL.  XLV. 

Cor  micat,  exultant  trepidis  praecordia  fibris, 
Eructantque  novum  gravido  de  pectore  carmen  : 
Certat  lingua  animum  fando,  manus  aemula  linguam 
Scribendo  exaequare,  meo  nova  carmina  Regi 
Dum   meditor;    cui    nemo  hominum  unquam  e  semine 

cretus 
Audeat  eximiae  contendere  munere  formae  : 
Quem  decorat  lepor,  et  roseis  affusa  labellis 
Gratia ;    cui  rerum  coeli  indulgentia  spondet 
Hunc  fore  perpetuum  longaeva  in  secla  tenorem. 

Ergo,  armis  invicte  heros,  age,  fortibus  apta 
Ensem  humeris :    ensem,  per  quem  te  gloria  coelo 

Aequat;    et  adversum  fidcns  fer  pectus  in  hostem. 
Frena  tibi  currus  Vcrum  modcretur  et  Aequum, 
Et  quae  praecipitem  Clementia  tcmperat  iram. 
His  ducibus  tibi  surgct  honos,  tua  dextera  factis 
Clara  per  ignotas  fundet  miracula  tcrras : 
Cordaque  vuhiificis  figcns  inimica  sagittis, 
Spontc  tibi  cogcs  vaHdas  procumbere  gentes. 

Nec  maris  aut  terrae  spatium,  nec  terminus  aevi 
Finiet  imperium,  sccptri  moderamine  justi 
Quod  regis,  et  leges  moUis  clementer  acerbas. 
Te  super  aequaevos  omnes  Regnator  Olympi 
Diligit,  et  laeto  vultuni  exhilaravit  olivo. 
Unde  tui  mulccnt  populi  nova  gaudia  mentes, 
Pallia  quum  loculis  tibi  depromuntur  eburnis, 
Et  myrrhae  passim  lacrimae,  stactaeque  siiavis 
Halitus,  et  moUes  casiac  funduntur  odores. 
Ancillae  apparent  genus  alto  e  sanguine  regum 
Inter  honoratas  promptae  ad  tua  jussa  ministras. 

At  Regina  tori  consors  tibi  dextera  adhaeret, 

Auro  picta  sinus,  auro  radiata  capillos, 

Misit  ab  Eois  Ophyre  quod  flava  caminis. 

Tuque  adeo,  Regina,  audi,  et  rem  pectore  conde  ; 

Nec  mea  dicta  nega  placidas  demittere  in  aures: 

Jam  nunc  et  patriam  et  patrem  obliviscere,  jam  nunc 

Ex  animo  caros  penitus  depone  propinquos : 

Unum  oculis  specta,  unum  animo  complectere  regem; 

Regem  oculis  animoquc,  tuo  qui  pendct  ab  ore, 

Unius  et  pulchris  defixus  vultibus  hacret. 

Hunc  dominum  agnosce,  et  supplex  venerare,  nec  ille 

Officio  studioque  tibi  concedet:    et  illa 
Undarum  regina  Tyrus  te  murice  et  auro 
Accumulans  colet :    et  vicina  per  oppida  late 
Procumbent  tibi  suppliciter  gazisque  potentes, 
Aut  opibus  clari :   meritumque  feretis  honorem 
Hunc  populi.     Pharii  proles  generosa  tyranni 
Tota  decens,  tota  est  gemmisque  insignis  et  auro  ; 
Et  facies  cultum  illustrat,  facieque  decora 
Pulchrior  est  animus.     Tibi,  Rex,  en!    ducitur  uxor, 
Dives  opum,  dives  pictai"  vestis  et  auri, 
Virginibus  comitata  suis,  de  stirpe  propinqua ; 
Virginibus,  quas  pompa  frequens  clamore  secundo 
Insequitur,  plausuque  fremens  laetaeque  choreae 
Cantibus  augustam  laetas  deducet  ad  aulara. 
Neu  desiderio  nimium  tangare  tuorum, 
Virgo,  tibi  dulcem  patrisque  et  matris  amorem 
Leniet  adnascens  subolis  generosa  propago : 
Quos  regere  imperio  terras,  totumque  per  orbem 
Adspicies  populos  sceptris  frenare  superbos. 
Nec  tu  carminibus,  Rex  magne,  tacebere  nostris : 
Quaque  patet  tellus  liquido  circumsona  ponto 
Posteritas  te  sera  canet  :    dumque  aurea  volvet 
Astra  polus,  memori  semper  celebrabere  Fama. 

Buchananiis. 

PSAL.  XLVII. 

O  populi,  lato  quoscunque  alit  ubere  tellus, 
Ingeminate  alacres  plausum,  luctuque  fugato, 
Laeta  triumphali  resonent,  facite,  omnia  cantu. 

Ille  etcnim  regum  ter  maximus,  ille  tremendus, 

Quem  sola  terrarum,  coeli  (luem  templa  verentur, 

Subjecit  nobis  populos,  fastuque  represso, 

Ferre  jugum,  admota  pedibus  cervice,  coegit. 

Ipsemet  elegit  clemens  patrimonia,  nobis 

Quae  daret,  aeterno  Isacidae  succensus  amore. 

Euge  Pater,  Pater  euge,  tuum  haec  sunt  omnia  munus. 

Ascendente  Deo,  litui  sonuere,  tubaeque. 

Prodidit  ipse  novis  sua  gaudia  vocibus  aether. 

Psallite  nunc  pia  corda  Deo,  nunc  psallite  Regi, 

Psallite,  qui  terras  omnes  ditione  coercet : 

Et  mulcete  pias  doctis  concentibus  aures. 

Imperium  sine  fine  Deus  toto  obtinet  orbe, 

Et  sancto  innixus  solio  regit  omnia  solus : 

Ductores  populorum  illius  signa  sequuntur. 

Namque  Abrahami  alios  longe  Deus  anteit  omnes ; 

Scuta  sua  extulit  ipse  alte  super  ardua  terrae. 

Muretus. 


PSAL.  LXV. 

Te  manent  laudes,  Deus,  in  Sione : 
Hic  tibi  castis  operata  sacris 
Vota  gens  solvet  tua,  victimisque 
Imbuet  aras. 

Quique  tam  praesens  Tibi  supplicantum 
Exitus  votis  tribuas  secundos, 
Te  petent  gentes  sub  utroque  mundi 
Axe  jacentes. 

Nostra  nunc  justis  scelerata  facta 
Nos  premunt  poenis  :    facilis  querellis 
Tu  tamen  flecti,  mala  servitutis 
Vincula  franges. 

O  quater,  plusquam  quater  O  beatos, 
Quos  leges,  lectos  facies  amicos  : 
Ut  colant  puri  Tibi  dedicati 
Atria  templi. 

Illa  lux  felix,  cumulata  cunctis 
Lux  bonis,  pectus  satiabit  aegrum 
Gaudio,  quae  nos  reduces  sacrata 
Sistet  in  aede. 

Annues  nostris  facilis  querellis, 
Finium  terrae  Deus  ultimorum 
Spes,  et  extremas  maris  ambientis 
Gurgite  terras. 

Tum  stupor  mentes  quatiet  tuentum, 
O  Deus  nostrae  columen  salutis, 
Te  malis  durum,  miseris  benignum, 
Omnibus  aequum. 

Tu  potens  rerum,  validisque  pollens 
Viribus,  firmas  stabili  catena 
Montium  tractus,  jugaque  inquietis 
Tunsa  procellis. 

Tu  maris  nigris  agitata  ventis 
Terga  componis  :    cohibes  rebelles 
Gentium  motus,  placidaque  mutas 
Pace  tumultus. 

Ultimi  rerum  tua  signa  norunt 
Et  pavent  fines,  quoties  coruscis 
Turgidum  flammis  fremuit  sonoro 
Murmure  coelum, 

Quique  Phocbaeos  habitant  ad  ortus, 

Et  quibus  sera  face  Phoebus  undas 

Tingit,  auctorem  Te  hilares  fatentur 

Lucis  et  umbrae. 

Tu  solum  terrae  sitientis  imbrem 
Laetus  invisis,  gravidaeque  nubis 
De  sinu  fundis  genitale  pigros 
Semen  in  agros. 

Alveus  pleno  Tibi  semper  amne 
Turgidus  laeta  novat  arva  fruge, 
Floribus  campos,  nemorum  virentes 
Fronde  recessus. 

Rore  tu  leni  sola  contumacis 
Maceras  terrae,  subigisque  glebas : 
Ebrios  sulcos  viridante  amictu 
Messis  inumbras. 

Qua  feres  gressus,  renovabis  annum 
Fertilem  frugum  :   recreansque  foetus 
Per  cavas  valles  riguosque  saltus 
Impluet  humor. 

Gestiet  pauper  tuguri  colonus, 
Lacte  distentas  comitans  capellas  : 
Mugient  colles,  et  amica  fessis 
Silva  juvencis. 
c  2 

Spes  aratoris  cupidas  fovebit 
Fluctuans  latis  seges  alma  campis  : 
Ut  canat  festa  Tibi  feriatus 
Carmen  in  umbra. 


Buchananus. 


PSAL.  LXXXVIII. 


Luce  voco  te,  nocte  voco  te,  sola  salutis 

Spes,  columen,  vitae  praesidiumque  meae. 
Alme  parens,  facilem  ne  vultum  averte  precanti, 

Neve  humiles  dura  respue  mente  preces. 
Mens  hebetata  malis  torpet,  confecta  dolore 

Funereas   spectat  languida  vita  faces. 
Membra  vigor  Hquit,  mors  unguibus  imminet  atris : 

De  tumulo  tantum  jam  mihi  cura  meo  est. 
Corpora  non  aliter  pallent  sub  mole  sepulchri, 

Vulnere  quae  subito  mors  inopina  tulit  : 
Perpetuis  quae  sub  tenebris  oblivia  condunt 

Alta,  salutiferam  te  retrahente  manum. 
Carcere  ceu  clausum,  et  caeca  sub  nocte  sepultum, 

Me  prope  lethaeae  gurgite  mergis  aquae. 
Usque  premis,  stratumque  urges,  supraque  jacentem 

Accumulas  irae  flumina  cuncta  tuae. 
Me  veluti  scopulum  fugiunt  horrentque  sodales, 

(2uos  portum  afflictae  spes  erat  esse  rati. 
Affixusque  toro  jaceo,  ceu  compede  vinctus  : 

Languida  cesserunt  lumina  victa  malis. 
Interea  lassas  tendens  ad  sidera  palmas, 

Te  veniente  die,  te  fugiente  voco. 

Scilicet  cxpectas  ut  acerba  morte  peremptum 

In  vitam  revoces,  eripiasque  neci? 
An  rediviva  tuas  in  laudes  ora  resolvent, 

Quos  gelido  tellus  claudit  avara  sinu? 
An  tua  sub  tumuli  bonitas  cantabitur  antro  ? 

Vulgabuntve  tuam  muta  sepulchra  fidem  ? 
Justitiamne  tuam  taciturna  silentia  pandent? 

An  referent  vires  nox  tenebraeque  tuas  ? 
Ast  ego,  sancte  parens,  supplex  tua  numina  clamo : 

Nec  precibus  vacua  est  hora  locusve  meis. 
Sancte  parens,  animae  auxilium  cur  subtrahis  aegrae  ? 

Cur  surda  miseras  respuis  aure  preces  ? 
I\Ie  dolor  et  primis  labor  anxius  urit  ab  annis ; 

l\Ie  trepidi  exanimant  corde  micante  metus. 
Me  furor  exagitat  tuus,  opprimit  undique  terror; 

Agmen  ut  hibernae,  quod  sata  mergit,  aquae. 
Aeger,  inops,  caris  jaceo  desertus  amicis; 

Nec  noti  aerumnis  ingemuere  meis. 

Idem. 

PSAL.  XC. 

Coelitum  Rector  bone,  ab  usque  primis 
SecuUs,  mundi  rudis  et  juventa, 
Qui  laborantes  ope  sublevasti 
Semper  amicos. 

Antequam  tellus  nova  parturiret 
INIontium  saltus,  tcgeretque  montes 
Lucidus  coeU  decor,  ante  metas 
Lucis  et  umbrae  : 

Tu  manes  idem,  Pater  orbis,  unus 
Nec  vices  rerum  patiens,  nec  aevi 
Termino  clausus  brevis  ;   unus  expers 
Finis  et  ortus. 

At  brevis  nobis  miseraeque  vitae 
Fila  paullatim  tenuas,  senecta 
Donec  in  putrem  cinerem  caducos 
Solverit  artus : 

Tempus  annorum  Tibi  mille,  lucis 

Instar  hesternae,  fluidique  puncti, 

Nulla  decursus  quod,  ubi  recessit, 

Signa  relinquit. 

Nostra  vanescit  tenues  in  auras 
Vita,  per  siccas  velut  unda  arenas, 
Aut  velut  sensus  per  opaca  ludens 
Noctis  imago. 

Herba  ceu  verno  saturata  rore 
Mane,  mox  languet  medio  sub  aestu, 
Mox  humi  comis^  jacet  arefactis 
Vespere  sero. 

Praeter  et  vitae  mala  tot  fugacis, 
Quae  voluptates  vitiant  amaro, 
Ira  turbatis  tua  semper  instans 
Pectora  vexat. 

^  Nota  tiochaeum  in  secunda  sede  ut  apud  Catullum,  c.  xi.  14. 
Paiica  mintiate  lyieae  puellae,  et  haud  scio  an  apud  Horatium  C.  S.  70 
Quindecim  Diana  preces  vironun. 

Quidquid  erramus  temere  aut  maligne, 
Quae  timor  celat  tenebris  pudorve, 
Tu  vides,  nec  Te  latet  inquieti 
Pectoris  aestus. 

Dum  tui  poenas  meritas  furoris 
Mens  reformidat,  prope  cogitatu 
Ocius  vitae  spatium  citatis 
Aufugit  alis. 

Septies  denos  spatiosa  in  annos 
Vita  procurrit ;   quibus  est  senecta 
Firmior,  ferme  in  decimum  supersunt 
Amplius  annum. 

Quid  senectutis  memorem  labores.-' 
Transvolat  blandae  breve  ver  juventae, 
Inquies  curis  miserisque  morbis, 
Ocius  Euro. 

Deinde  quis  justae  tolerabit  irae 
Impetum,  si  jam  jubeas  nocentes 
Pro  modo  offensae  numeroque  justas 
Pendere  poenas.? 

Sic  Pater,  sic  O,  numerare  fluxae 
Nos  doce  vitae  spatium,  caducis 
Mens  ut  a  curis  revocata,  veri 
Lumen  honesti 

Cernat.     O  tandem  placidus  favensque 
Desine  irarum,  propiusque  servis 
Semper  assueta  Tibi  lenitate 
Consule  fessis. 

Fac  tuae  fructu  bonitatis  aucti 
Gaudio  tandem  satiemur;    aegris 
Liberi  ut  curis  reliquos  agamus 
Suaviter  annos  : 

Cedat  et  laetis  fugiens  vicissim 
Luctus;    exacto  modus  et  labori 
Par  voluptatis  subiens  amarum 
Mitiget  aevum. 

Facta,  majestas,  opera,  amplitudo 
Nota  sint  servis  tua,  posterisque 
Nota  servorum,  tua  qui  libenter 
Jussa  capessunt. 

Fac  tuae  semper  bonitatis  ut  nos 
Splendor  illustret,  bone  Rector  orbis 
Gratiae  adspirans  favor  actiones 
Prosperet  omnes. 


Idem. 


PSAL.  CXIV. 

Quum  Domus  Isacidum  patrias  remearet  ad  oras, 

Barbaraque  invisae  linqueret  arva  Phari : 
Ipse  Deus  Judam  coelesti  numine  tutum 

Fecit :    erat  populi  signifer  Ipse  sui. 
Vidit,  et  attonitas  trepidum  mare  diffidit  undas : 

Jordanis  refugas  in  caput  egit  aquas. 
Dura  per  intonsos  saluerunt  culmina  mofttes, 

Ut  saturas  gestit  dux  gregis  inter  oves : 

Celsaque  frondcntes  movere  cacumina  colles, 

Agnus  ut  in  pratis  luxuriare  solet. 
Quid  mare  vidisti  ?    solito  cur  cesseris  alvco  ? 

Cur  fugis  in  fontes  fluminis  unda  tuos? 
Cur  ita  concusso  saluistis  vertice  montes, 

Ut  satur  exultat  dux  grcgis  inter  oves  ? 
Cur  ita  frondenti  saluistis  vertice  colles, 

Agnus  ut  in  pratis  luxuriare  solet? 
Nempe  Dei  trepidum  pracsentia  tcrruit  orbem, 

Cui  cadit  in  Solymos  victima  mulla  focos, 
Qui  lapidum  venas  laticum  laxavit  in  usum, 

Cui  fluxit  largo  flumine  dura  silcx. 

Idem, 

PSAL.  CXVI. 

Summus  amor  Domini  medio  mi  in  pectore  fervet, 

Namque  meas  clemens  audiit  ille  preces, 
Excepitque  meas  facili  bonus  aure  querellas. 

Illum  igitur,  fuerit  dum  mihi  vita,  colam. 
Lctiferi  haerebam  vinctus  quasi  fune  doloris  : 

Nec  procul  a  durae  limine  mortis  eram. 
Summe  Deus,  dixi,  solo  Te  vindice  fretum 

Eripiat  tantis  me  tua  Dextra  malis. 
Ut  bonus  est !     Ut  opem  cito  rite  vocantibus  adfert ! 

Justus  ut,  ct  nitidae  simplicitatis  amans  ! 
Attritus  prope  eram,  quum  me  consurgere  jussit, 

Depulit  et  capiti  cuncta  pericla  meo. 
Quid  trepiday,  anima  ?     Ad  solitam  te  vertc  quietcm , 

Plurima  supremi  munera  Rcgis  habes. 

Ule  a  morte  animam  hanc,  a  tristi  lumina  fletu, 
A  lapsu  infirmos  eripuitque  pedes. 

Vivam  igitur  posthac  illo  duce  et  auspice  tutus: 
Et  mea  semper  erit  cura  placere  Deo. 

Miiretus. 


PSAL.   CXXV. 

Sionis  arcem  non  aquilo  impotens 
Saxo  sedentem  perpetuo  quatit, 
Nigrantibus  non  auster  alis 
Imbriferas  glomerans  procellas. 

Quicunque  vere  spem  locat  in  Deo, 
Non  hostis  hunc  vis,  non  quatiet  dolus 
Si  fractus  illabatur  orbis, 
Incolumis  fugiet  ruinam. 

Ut  civitatem  moenia  montium 
Sanctam  tuentur,  sic  Dominus  suos 
Vi  cingit  arcana,  nec  unquam 
Praesidii  viduos  relinquet. 

Nec  impiqrum  perpetuo  jugo 
Sinet  piorum  progeniem  premi, 
Ne  turpibus  contaminetur 
Flagitiis  labefacta  mentem. 

Ut  afBuenter  fac  bona  sint  bonis, 
Ut  continenter  fac  male  sit  maUs, 
De  calle  quos  recti  illeccbris 
Impietas  male  sana  flexit. 

Fac,  sancte  rerum  Conditor,  ut  clomum 
Beata  semper  pax  colat  Isaci : 
Tranquillitas  secura  pulchrae 
Exhilaret  Solymac  colonos. 

Biichanajius. 


PSAL.  CXXVIII. 

Felix  O  ter  et  amplius, 
Quem  timor  Domini  tenet, 
Quem  non  illius  a  via 
Flectit  devius  error. 

Felix,  et  tibi  prospere 
Cedent  omnia  :    nam  tuo 
Carpes  dulcia  fercula 
Comparata  labore. 

Instar  palmitis  uberi 
Proventu  gravidi  et  comd 
Cingentis  viridi  domum 
Te  conjux  hilarabit. 

Ceu  plantaria  fertili 
Pubescunt  oleae  solo, 
Jucundo  tibi  liberi 

Cingent  agmine  mensam. 

Quem  timor  Domini  tenet, 
Inter  talia  commoda 
Vitae  tempora  transiget. 
At  te  ex  arce  Sionis 

Ditabit  Domini  manus 
Larga :    et  conspicies  bonis 
Florentem  Solymam,  tibi 
Donec  vita  manebit. 

Prolis  adspicies  tuae 
Longa  stirpe  propaginem  : 
Festa  semper  et  Isaci 
Laetos  pace  nepotes. 

Idem. 

PSAL.  CXXXIII. 

O  dulce  jucundumque  !     Tribulium 
Coetu  in  frequenti  mutua  caritas  ! 
O  corda  qui  fraterna  nodo 
Jungit  amor  metuente  solvi ! 

Non  aura  nardi  suavior  occupat 
Sensus,  quae  Aronis  vertice  de  sacro 
Per  ora,  per  barbam,  per  ipsas 
Lenta  fluens,  it  odora  vestes : 

Non  rore  largo  laetior  irrigat 
Hermona  florentem  aetherius  liquor ; 
Sanctaeque  faecundat  Sionis 
Uberibus  juga  celsa  guttis, 

Praesens  benigno  numine  quas  fovet 
Jehova  sedes  ;   alma  ubi  Faustitas 
Testatur,  aeternumque  magni 
Dia  Salus  Domini  favorem. 

Loivih. 

PSAL.  CXXXVII. 


Dum  procul  a  patria  moesti  Babylonis  in  oris, 

Muminis  ad  liquidas  forte  sedemus  aquas ; 
llla  animum  subiit  species  miseranda  Sionis, 

Et  nunquam  patrii  tecta  videnda  soli. 
Flevimus,  et  gemilus  luctantia  verba  repressit ; 

Inque  sinus  liquidae  decidit  imber  aquae. 
Muta  super  virides  pendebant  naulia  ramos, 

Et  salices  tacitas  sustinuere  lyras. 
Ecce  ferox  dominiis,  Solymae  populator  opimae, 

Exigit  in  mediis  carmina  laela  malis  : 
Qui  patriam  exsilio  nobis  mutavit  acerbo, 

Nos  jubet  ad  patrios  verba  referre  modos, 
Quale  canebamus,  steterat  dum  celsa  Sionis 

Regia,  finitimis  invidiosa  locis. 
Siccine  divinos  Babylon  irrideat  hymnos  .'' 

Audiat  et  sanctos  terra  profana  modos } 
O  Solymae,  O  adyta,  et  sacri  penetralia  templi ; 

Ullane  vos  animo  deleat  hora  meo .'' 
Comprecor,  ante  meae  capiant  me  obKvia  dextrae, 

Nec  memor  argutae  sit  mea  dextra  lyrae  : 
Os  mihi  destituat  vox,  arescente  palato, 

Haereat  ad  fauces  aspera  lingua  meas : 
Prima  mihi  vestrae  nisi  sint  praeconia  laudis; 

Hinc  nisi  laetitiae  surgat  origo  meae. 
At  Tu  (quae  nostrae  insultavit  laeta  rapinae) 

Gentis  Idumaeae  Tu  memor  esto,  Pater. 
'  Diripite  ex  imis  evertite  fundamentis  ; 

Aequaque,'  clamabant,  '  reddite  tecta  solo.' 

Tu  quoque  crudeles  Babylon  dabis  impia  poenas, 

Et  rerum  instabiles  experiere  vices. 
Felix,  qui  nostris  accedet  cladibus  ultor, 

Reddet  ad  exemplum  qui  tibi  damna  tuum. 

Buchananus. 


PSAL.  cxxxvrii. 

Pectore  Te  grato  Dominumque  Deumque  fatebor 
Coram  superbis  regibus, 
Et  tua  facta  canam. 
Ad  tua  templa  oculis,  animo  ad  tua  numina  spectans, 
Nomen  celebrabo  tuum 
Perpetuamque  fidem : 
Qui  donis  promissa  novis  cumulata  rependis, 
Audis  vocantem,  robora 
Das  animo  trepido. 
Te,  quacunque  patet  tellus  circumflua  ponto, 
Reges  fatebuntur  Deum, 
Quum  sine  fine  fidem 
Audierint :    ritusque  tuos  super  aethera  cantu 
Ferent,  tuaeque  gloriae 
Ad  jubar  attoniti. 
Nam  liquidi  quanquam  trans  ignea  moenia  mundi 
Beatus  in  Te  permanes  : 
Attamen  haud  humiles 
Despicis;    elatosque  premis:   discrimina  mille 
Passim  mihi  circumstrepant, 
Te  duce  tutus  ero. 

Tu  valida  obsistes  dextra  furialibus  ausis, 
Qui  me  lacessunt,  hostium  : 
Incolumique  dabis 
Quod  superest,  si  quid  superest:    bonitate  perenni 
Quo  coeperas  gradu,  tuae 
Facta  tuere  manus. 

Idcjn. 


PSAL.  CXXXIX. 

Tu  mihi  semper  ades;  Tu  me  omni  ex  parte  patentem 

Intueris,  Deus !    et  manifesto  in  luniine  cernis. 

Tu  me,  quicquid  ago,  quoquo  vestigia  flecto, 

Usque  premis ;    seu  luce  labor,  seu  alterna  silenti 

Nocte  quies  redeat :    Tu  pectus  et  abdita  mentis 

Perspicis,  introrsum  insinuans ;    caecoque  recessu 

Exagitas  latitantem,  arctaque  indagine  cingis. 

Tu  dubiis  vixdum  eluctantia  dicta  labellis 

Antevenis,  primosque  animi  praeverteris  orsus. 

Quippe    manu    prensumque    tenes ;    nudumque,    reclu- 

sumque, 
Ante,  retro,  explorans,  mihi  me  praesentior  ipso. 

O  Deus  !   infinitum  atque  inscrutabile  Numen ! 
Cuncta  sciens  Mens,  ipsa  incognita  !    Qua  fugiam  Te, 
Obtutusque  tuos  et  conscia  lumina  fallam  ? 
Ascendam  coelos  ?   ibi  Tu  :   subeam  ima  barathri 
Tartara  ?  ades ;  simul  haec  magno  loca  numine  comples. 
Auroraene  procul  rutilas  ferar  ales  in  oras? 
Occiduine  petam  fines  novus  incola  ponti  ? 

Hic  etiam  tua  me  ducet  manus;   hic  tua  cursum 
Dextera  praeveniet  cohibens,  reprimetque  fugacem. 
Ergo  petam  tenebras,  et  condar  nocte  sub  atra : 
Demens,  qui  tenues  umbras,  et  inania  vela, 
Sancte  !   tuis  obvertam  oculis,  densissima  cui  nox 
Pellucet,  tenebraeque  ipsae  sunt  luminis  instar. 

Te   Dominum    Auctoremque    colo ;     Tu    hos    Conditor 

artus 
Formasti,  et  gravida  texisti  matris  in  alvo. 
Obstupeo,  et  memet  laeta  formidine  lustro, 
Divini  monumentum  operis !    Tu  corporis  omnem 
Compagem,  mersam  tenebris  et  carcere  caeco, 
Perspexti ;    tua  solerti  per  singula  ductu 
Dextera  iit,  tua  pinxit  acus  mirabile  textum. 
Ipse  rudi  invigilans  massae,  primisque  elementis 
Conscius  instabas :   jussas  orientia  formas 
]\Iembra  minutatim  induerunt,  quocunque  vocares 
Prompta  sequi :    sua  cuique  tuis  inscripta  tabellis 
Effigies  erat,  atque  operis  data  norma  futuri. 

Ut  mi  animum  sancto  permista  horrore  voluptas 
Percipit !   ut  vano  juvat  indulgere  labori, 
Dum  tua  facta,  Deus,  recolo  :    tua  mente  revolvo 
Consilia,  et  numero  artificis  miracula  dextrae  ! 
Promptius  expediam,  quot  volvant  aequora  fluctus ; 
Littore  vexato  quam  multae  agitentur  arenae. 
Usque  eadem  incassum  meditanti  lumina  somnus 
Opprimit ;    usque  eadem  vigilanti  cura  recursat. 

Non  Tu  sacrilegos  perdes,  Deus .''  Ite,  profani ! 
Ite  procul,  scelerum  auctores,  caedisque  ministri ! 

Non  ego,  Sancte,  tuos  hostes  hostilibus  iris 
Insequar  ?   en !   bellum  Tibi  bella  parantibus  ultro 
Indico;   neque  do  dextram,  neque  foedera  jungo. 
l'u  nunc  esto  mihi  testis;    Tu  pectoris  ima 
Cerne,  Deus !    penitusque  altos  scrutare  recessus  ; 
Excute,  si  qua  mihi  caecis  concreta  medulHs 
Haeret  adhuc  labes,  et  noxia  corda  refinge, 
Tum  sceleris  purum  accipias,  mittasque  salutis 
Aeternum  per  iter,  rectoque  in  tramite  ducas. 

Loivlh. 

PSAL.  CXLV. 

Te  Regem  Dominumque  canam,  dum  lucida  volvet 
Lucidus  astra  polus, 

Et  unicum  colam  Deum. 
Luce  canam  Te,  nocte  canam  Te :    nulla  carebit 
Laudibus  hora  tuis, 

Rerum  Creator  et  Salus. 
Magne  Parens,  nuUo  cui  clausa  potentia  fine  est, 
Secula  cuncta  tuas 

Laudes  sonabunt  :  et  patres 
Longaevi  tua  facta  canent,  seraequc  nepotum 
Per  seriem  soboli 

Prodent :    nec  aetas  gloriam 
Nesciet  ulla  tuam:    mirandaque  facta  decusque 
IUe  memor  referet, 

Hic  magnitudinem  canet : 
IUe  bonum  feret  et  justum,  et  placabiHs  irae, 
Et  veniae  facilem,  et 

Larga  benignum  dextera : 

D 

Totque  inter  decora  et  laudum  praeconia,  nuUo 
Emoritura  die, 

Nil  clarius  clementia. 
Ergo,  Parens  rerum,  stellantis  machina  coeli 
Cuncta  suo  gremio 

Complexa  praedicat  tuum 
Robur  :    et  intacti  scelerum  contage  nefanda 
Te  celebrant  alacres, 
Tuique  vires  imperi 
Per  populos  late  vulgant :    ne  nescia  sceptri 
Terra  sit  uUa  tui, 

Et  gloriae  et  potentiae. 
Iniperium  sine  fine  Tibi;   nec  legibus  aevi 
Subdita  sceptra  tenes, 

Aut  clausa  metis  temporum. 
Tu  lapsos  rursum  attollis,  firmasque  labantes  : 
Incolumesque  foves 

Vitae  beatae  commodis. 
Te  volucrum  pecudumque  genus,  te  saeva  ferarum 
Secula  respiciunt 

Unum,  suoque  tempore 
Accipiunt  victum :    Tu  dextram  pandis,  et  omne 
De  locuplete  penu 

Animal  benigne  recreas. 
Quicquid  agis,  justeque  et  sancte  agis :    impiger  aurem 
Supplicibus  facilem 

Praebes  :    opisque  compotes 
Dimittis  puro  qui  pectore  cumque  precantur  : 
Auxilioque  piis 

Praesens  es,  et  periculis 

Eruis  e  cunctis  qui  tc  vencrantur  amantque  : 
Cumque  suo  scelere 
A  stirpe  vellis  impios. 
Ergo  omnes  te  jure  canent,  nomenque  tacebit 
Natio  nulla  tuum 
In  seculorum  secula. 

Buchananus. 


1)  2 


DAVIDIS  IN  SAULUM  ET  JONATHANUM 
THRENUS. 

ii  Sam.  i.  19-27. 

Ergone  magnanimi  heroes,  decus  Israelis, 

Proh  dolor !    in  patriis  occubuere  jugis  ? 
Fama  Philistaeas  ah  !    ne  pertingat  ad  urbes, 

Neu  Gatham  tantae  nuntia  cladis  eat; 
Hostis  ut  invisos  agitet  sine  more  triumphos, 

Judaicisque  nurus  barbara  laeta  malis, 
Triste   solum,  Gilboa !   tuis  ne  in  montibus  unquam 

Vel  ros,  vel  pluviae  decidat  imber  aquae  ! 
Nulla  ferat  primos  aris  tua  messis  honores ; 

De  grege  lecta  tuo  victima  nulla  cadat ! 
Qua  scuta  heroum,  qua  Sauli  parma  relicta  est, 

Nequicquam  heu !   sacrum  cui  caput  unxit  onyx. 
Non  sine  caede  virum  Sauli  prius  hasta  redibat ; 

Non  Jonathani  expers  sanguinis  arcus  erat:- 
Nobile  par,  quos  junxit  amor,  quos  gloria  junxit; 

Unaque  nunc  fato  jungit  acerba  dies. 
Ut  celeres  vicere  aquilas,  validosque  leones, 

Viribus  et  cursu  bella  ciere  pares ! 
At  vos,  Isacades,  Saulum  lugete,  Puellae, 

Qui  dites  vobis  rettuHt  exuvias ; 

Qui  collo  gemmas,  qui  textile  vestibus  aurum, 

Coccina  qui  Tyrid  tincta  bis  arte  dedit. 
Heu  quianam  heroum  bello  perit  irrita  virtus ! 

ISIontibus  in  patriis,  ah  Jonathane  jaces ! 
Tu  mihi,  tu  aeterno  flendus,  Jonathane,  dolore, 

Occidis  !   heu  misero  frater  adempte  mihi ! 
Heu  pietas  !   heu  rara  fides,  et  dulcia  fesso 

Alloquia  !   heu  sanctae  foedus  amicitiae  ! 
Quae  mihi  in  adversis  tulerat  nova  gaudia  rebus; 

Gaudia,  foemineus  quae  dare  nescit  amor. 
Proh  dolor !    heu  quianam  duro  in  certamine  belli 

Fracta  virum  virtus,  irritaque  arma  jacent ! 

Loivth. 


TE  DEUM. 

Tu,  venerande  Deus,  nostro  celebrabere  cantu, 

Quem  penes  est  unum  vasti  custodia  mundi; 

Te,  Patrem  aeternum,  coelum  mare  nubila  tellus 

Concelebrant :    Te  coelicolae,  Te  siderei  axes  ; 

Te  aetherei  proceres  superique  chori  ingeminando 

Ter  sanctum  Regem  Dominumque  et  Bellipotentem 

Assiduo  resonare  docent  vastum  aethera  cantu. 

Ecce  per  immensum  claret  tua  Gloria  mundum  ! 

Te  laudant  comites  Fili,  testesque  laborum  ; 

Quique  pii  vates  et  numine  digna  loquuti ; 

Quique  umbrata  gerunt  victrici  tempora  lauru, 

Vitam  ausi  vera  pro  relUgione  pacisci. 

Christiadum  agnoscit  magnum  gens  sancta  per  orbem, 

Communem  Patrem,  nunquam  violabile  numen ; 

Et  Natum,  pariter  cultum,  semperque  colendum  ; 

Et  Paracletum,  omnis  curae  casusque  Levamen. 

Christe,  graves  hominum  semper  miserate  labores, 

Salve,  vera  Dei  Proles,  Decus  addite  terris; 

Tu  nos  servandi  cupidus,  mirabile  dictu, 

Ausus  es  in  gremium  sanctae  descendere  Matris  ; 

Quaeque  Pater  fidae  secrevit  hmina  genti, 

Te  duce,  morte  patent  aeterna  palatia  coeli. 

Tu,  dexter  pura  Genitoris  luce  refulgens, 

Tandem  hominum  veniens  vitasque  et  crimina  disces, 

Largaque  Virtuti  statues  sua  praemia  Judex. 

Ad  Te  confugimus  miseri,  quis  sanguine  lotis 

Ipse  tuo  clemens  coeli  nunc  annuis  arcem ; 

Aetemaque  tuis  cum  sanctis  laude  corones ! 

Jam  Tibi  nos  penitus  totosque  en!    tradimus  ultro; 

Te,  veniente  die,  Te,  decedente,  canentes. 

Haec  Tibi  semper  erunt :  dum  spiritus  hos  reget  artus, 

Usque  decus  nomenque  tuum  laudesque  manebunt. 

Tu  modo,  Sancte  Deus,  sceleris  contagia  nobis 

Pelle  procul  miserans,  expelle,  precamur,  et  audi 

Quae  petimus  freti  Christo  duce  et  auspice  Christo. 

Uno  in  Te  suprema  salus;    miserere  tuorum. 

R.  B.  K. 


HYMNI  SACRI  IN  FESTIS  ECCLESIAE 
PRAECIPUIS. 

IN    ADVENTU. 

Raptus  agente  Deo,  venturaque  secula  longe 
Prospiciens  animo  vates,  ferventia  gratis 
Ora  sonis  reclusit — '  lo  salve  !    inclyta,  salve  ! 
Eoas  inter  gentes,  urbesque  superbas 
Prima  futura,  Salem  !    Tibi  jam ,  solatia  luctus 
Magna  fero,  Tibi  longinquos  producta  per  annos. 
Praedico  imperia,  et  saecli  nascentis  honores. 
Scilicet  Hebraeas  inter  purissima  Nymphas 
Concipiet  Virgo,  Natumque  educet  in  auras; 
IUum  ingens  Tellus,  Illum  vaga  flumina,  et  omnis 
Amplexus  late  terrestria  Uttora  pontus 
Laetitia  accipient  nascentem,  Illum  ardua  coeli 
Sidera,  coelestesque  agnoscent  carmine  Turmae. 
Surge  age,  Nate  Dei !   mortalemque  indue  formam  ! 
En  !    Tibi  ut  ipsa  parens  gremio  Natura  feraci  . 
Fundat  opes ;    en !    ut  flores,  atque  omnia  circum 
Spargat  odoriferi  spirantia  munera  Veris  ! 
Ipse  caput,  magni  Adventus  jam  conscius,  altum 
Laetior  attollit  Lebanon,  gaudetque  supinam 
Culmine  humum  spernens,  affectatque  aetheris  auras, 
Fragrantique  quatit  salientes  vertice  cedros. 

Nam  Tc,  supremi  linquentem  limina  Patris, 
Pcr  Terras  sacrata  Fides,  formaque  verenda 
[ustitia,  et  laeto  sequitur  Pax  aurea  vultu, 
Puraque  tranquillo  regnat  Concordia  Mundo/ 

Wellesley. 

IN    NATALI    DOMINI. 

O  nox  vcl  medio  splendidior  die, 
Cujus  per  tencbras  virginis  integrac 
Ex  alvo  nitida  Sol  novus  emicat, 
Complens  omnia  lumine. 

Aeterno  imperio  qui  regit  omnia, 
Humanumque  Deo  conciliat  genus, 
Is  nunc  sub  tuguri  vilis  operculo 
Nascens,  pauperiem  docet. 

Pastores  ovium,  dum  gregibus  suis 
Intenti  vigiles  excubias  agunt, 
Primi  hunc  angelico  carmine  nuntium 
Laetis  auribus  hauriunt. 

Grata  est  haud  dubie  simpHcitas  Deo, 
Grata  est  vita,  dolis  quae  procul  omnibus 
Rectum  sponte  sua  perpetuo  colit, 
Et  priscam  rednet  fidem. 

Simplex  aethcrii  numinis  Unitas, 
Quae  distincta  eadem  est  veraque  Trinitas, 
Aeternis  vigeat  semper  honoribus, 
Et  terra  simul  et  polo. 

JMuretiis. 

IN    DIE    S.  STEPHANI. 

Levitae  juvenis  fortia  pectora 
Ornari  solitis  tempus  honoribus, 
Primus  martyrii  qui  sibi  lauream 
Vitae  prodigus  induit. 

Tundebat  lapidum,  grandinis  in  modum, 
Denso  turba  fremens  imbre  sacrum  caput : 
Nunquam  mota  suo  sed  tamen  est  loco 
Mens  Sancto  ebria  Spiritu : 

Sed  sese  in  mediis  ictibus  erigens, 
Ad  coelum  penetrans,  en !    ait,  en !    Eum, 
Pro  quo  dulce  mori  est,  jam  video  Patris 
Ad  dextram  positum  Dei. 

At  tu,  Christe,  sinu  suscipe  me  tuo, 
Atque  his,  qui  tenebris  turpibus  obruti, 
Quo  sese  impediant  crimine,  non  vident 
Quaeso  te,  veniam  dato. 

Simplex  etc. 

Idem. 

IN    DIE    S.  JOHANNIS    EVANGELISTAE. 

Christo  prae  reliquis  carus  ApostoHs 
Qui  supra  domini  pectus  in  ultimis 
Discumbens  epulis  composuit  caput, 
Festa  luce  canendus  cst. 

Felix,  cui  Dominus  jam  rigida  in  cruce 
Pendens,  jamque  neci  proximus,  et  Patri 
Sanctam  Sancto  animam  tradere  cogitans, 
IMatrem  cretliderit  suam  ! 

Felix,  qui  se  aquilr.e  more  super  polos 
Tollens,  et  nitida  in  luce  Deum  videns, 
Divino  eloquii  flumine   Filium 
Aequalem  docuit  Patri ! 

Felix,  qui  senio  jam  gravis,  et  sacra 
Multa  canitie  tempora  consitus, 
Ut  si  membra  levis  corriperet  sopor, 
In  Christi  rediit  sinum ! 

Simplex  etc. 

Idevi. 

IN    DIE    SS.  INNOCENTIUM. 

Cantemus  tenerorum  agmina  Martyrum, 
Quos  regis  rabies  abstulit  impii, 
Cunas  innocuo  sanguine  proluens, 
Christum  perdere  dum  furit. 

O  nullis  feritas  cognita  saeculis, 
Materno  pueros  e  gremio  rapi, 
Perfossa  ut  gladiis  pcctora  barbaris 
Lac  cum  sanguine  funderent. 

Heu  quis,  quum  solito  raptus  ab  ubere, 
Destrictumque  pavens  ad  gladium  puer 
Blandas  carnifici  porrigeret  manus, 
Siccis  adspiceret  genis  ? 

Augent  angelicos  nunc  pueri  choros, 
Et  Christum  Hquido  gutturre  concinunt : 
Herodem  meritis  debita  taUbus 

Poena  in  perpetuum  premit. 

Simplex  etc. 


Idem. 


IN    DIE    CIRCUMCISIONIS. 

Circumciso  agitur  lux  Domino  sacra, 
Quae  jam,  si  Dominum  rite  hcet  sequi, 
Impura  e  tumidis  omnia  nos  monet 
Circumcidere  cordibus. 

Umbra  EvangeHi  lex  fuerat  vetus ; 
Sed  sol  exoriens  ut  tenebras  fugat, 
Sic  sol  justitiae  legitimis  suum 
Finem  ritibus  attuht, 

Nobis  corporeo  nil  gladio  est  opus  : 
Sermo  quippe  Dei  vivus  et  efficax, 
Sese  instar  gladii  mentibus  inferens, 
Ad  vivum  omnia  persecat. 

Quae  semper  vitu  germina  pullulant, 
E  nostris  utinam  cordibus  amputet ! 
Anni  principium  sit  simul  ut  novi 
Vitae  principium  novae. 

Simplex  etc. 

Idem. 

IN    DIE    EPIPIIANIAE. 

Quae  vos  causa,  Magi,  dicitc,  perpulit 
E  vestris  iter  huc  carpere  finibus  ? 
Quem  tanto  studio  quaeritis  anxii  ? 

Quove  haec  munera  pertinent? 

Nos  stella  insoliti  luminis  huc  trahit, 
Et  dux  certa  viam  perpetuo  praeit, 
Judaeae  populis  quae  cupicntibus 
Regem  significat  datum. 

Auri  isthaec  sed  enim  quid  sibi  pondera, 
Myrrhae  mirificus  quid  sibi  vult  odor? 
Aut  quae,  quum  populus  sacra  Deo  facit, 
Aris  thura  solent  dari  ? 

Rex  auro  colitur :    thura  Deum  decent : 
Nostri  myrrha  homines  posl  obitum  Hnunt. 
Huic  ergo  haec  pariter  munera  congruunt, 
Qui  et  Rex  est  et  Homo  et  Deus. 

Simplex  etc. 


Idem. 


A    SEPTUAGESIMA    AD    CINERES. 

Eheu  !    quam  scelerum  non  tolerabiUs 
Nos  urget  miseros  sarcina,  quae  Dei 
Nostris  principio  mentibus  inditam 
Obscuravit  imasinem ! 

Si  nos  pro  meritis  accipiat  Deus, 
Causae  nil  fuerit,  quo  minus  agmine 
In  tristes  tenebris  perpetuis  domos 
Uno  praecipites  agat. 

Sed  semper  facilis  flecti  in  eos  fuit, 
Quos  culpae  ex  animo  poenituit  suae. 
Nunquam  liorum  lacrymis  et  gemitu  tulit 
Se  frustra  veniam  peti. 

Hac  spe,  quam  Ipse  dedit,  poscimus  ut  gravi 
Pressos  exoneret  pondere,  neve  Se 
In  nostro  rigidum  crimine  Judicem, 
Sed  mitem  exliibeat  Patrem. 


Simplex  etc. 


Jdem. 


A    DIE    CINERUM. 


Multis  tensa  epulis  viscera  dum  tument, 
Mens  oppressa  nihil  cogitat  arduum, 
Et  more  indomiti  luxurians  equi 
Pugnat  spiritui  caro. 

Sed  subtracto  eadem  comprimitur  cibo, 
Et  se  spiritui  morigeram  exhibet: 
Qui,  quum  nulla  gravant  pondera  sordium, 
In  coelum  celer  evolat. 

Primus  corporeo  Legifer  a  cibo 
Bis  binos  decies  abstinuit  dies: 
Quem  Christus  numerum  nos  itidem  sequi 
Exemplo  docuit  suo. 

Sed  frustra  vetitis  os  tenet  a  cibis, 
Qui  factis  animum  turpibus  inquinat. 
Jejuno  assiduae  conveniunt  prcces, 

Cumque  his  munificae  manus. 

Simplex  etc. 

Idem. 

IN    DOMINICA    PASSIONIS. 

Aequaeva  ingenito  Progenies  Patri, 
Vitam  morte  suis  redderet  ut  sud, 
Se  Christus  nivei  velleris  hostiam 
Ultro  supplicio  obtulit. 

O  erga  immeritos  mirus  amor  Dei ! 
Natum,  quae  pietas,  tradidit  unicum 
Ut  pro  mortifera  fraude  nocentium 
Poenas  solveret  innocens  ! 

O  non  visum  alias  sacrifici  genus, 
In  quo  aeterna  Deo  sacra  facit  Deus, 
Et  mortem  moriens  opprimit  et  sibi 
Ipse  est  victima  Pontifex ! 

O  crux  tincta  sacri  flumine  sanguinis, 
Olim  supplicium  mancipiis  grave, 
Nunc  regum  capiti  praecipuum  decus, 
Mundi  gloria  maxima! 

Simplex  etc. 

Idem. 

IN    DOMINICA    IN    RAMIS    PALMARUM. 

Regem  pacificum,  moenia  dum  subit 
Urbis  celsa  suae,  turba  manu  ferens 
Palmarum  gravidos  obvia  termites, 
Faustis  vocibus  excipit. 

Hic  laetas  spoliat  frondibus  arbores ; 
Hic  serta  ante  pedes  florea  projicit; 
Supplex  ille  manus  porrigit ;  hic  suis 
Terram  vestibus  obtegit. 

Heu  mentes  hominum  !     Quis  fore  crederet, 
Quem  tantis  studiis  exciperet  frequens, 
Post  paucos  ut  eum  turba  eadem  dies 
Suffixum  adspiceret  cruci .'' 

Nil  in  vita  homini  perpetuum  datur. 
Rebus  ne  nimium  fidite  prosperis. 
Plerumque  hic  lacrymis  gaudia  temperat 
Certo  consilio  Deus. 

Simplex  etc. 

Idem. 

IN    DIE    PASCHAE. 

Ponatur  lacrymis  jam  modus,  et  novis 
Templomm  resonent  atria  canticis. 
In  vitam  reduci  nam  Domino  sacer 
Poscit  laetitiam  dies. 

Lux  post  Christi  obitum  tcrtia  vencrat, 
Quum  spes  sancta,  moraequc  impatiens  amor 
Matronas  parili  nomine  nobiles 
Visendum  ad  tumulum  vocat. 

Tum  motum  lapidem,  tum  lapidi  vident 
Innixum  niveis  vestibus  Angelum  ; 
Qui,  quo  sollicitis  eximeret  metum, 
Pauca  et  certa  loquutus  est  : 

Non  hoc  amplius  est,  quem  petitis,  loco, 
In  vitam  rediit  Christus  ab  inferis. 
Ite,  et  discipulis  haec  eadem  date 
Summi  nuntia  g-audii. 


Simplex  etc. 


Idem. 


IN    DIE    ASCENSIONIS. 


Victae  in  perpetuum  mortis  et  inferum 
Insignis  spoliis,  luce  nitens  nova, 
Primusque  insolitum  Christus  iter  secans, 
Arces  in  patrias  redit. 

Natus  nasci  iterum  nos  quoque  dum  cupit, 
Mundo,  mortuus  est,  nos  cupiens  mori, 
Surgens  et  repetens  aethera,  nos  quoque 
Ut  possimus  idem,  dedit. 

Christo  nunc  igitur  vivere  nos  decet, 
Ut  Christo  pariter  detur  inemori. 
Surgentes  eadem  nos  quoque  gloria 
Puro  lumine  vestiet. 

O  per  qui  Te,  hominum  Dux  bone,  detulit 
Sanctae  sanctus  amor  Virginis  in  sinum, 
Nos  dignare  tuo  tollere  nunc  sinu 
Usque  in  sideream  domum  ! 

Simplex  etc. 

Idem. 


IN    DIE    PENTECOSTES. 

Lustra  nostra  tua  pectora  lampade, 
Qui  quondam  altisono  Spiritus  a  Patre 
Lustrasti  unanimes  missus  Apostolos, 
Linguis  diditus  igneis. 

Confirma  dubios,  dirige  devios. 
Consolare  tui  muneris  indigos, 
Letalique  animos  frigore  torpidos 
Sanctis  ignibus  excita. 

Mens  doctrinam  avide  nostra  bibat  tuam, 
Perstetque  assidue  tota  Deo  calens, 
Et,  spem  firma  in  eo  constituens  sibi, 
Terram  pro  nihilo  putet. 

O  rerum  ahiie  Sator,  certe  homines  sumus, 
Quanquam  indigna,  tuae  semina  dexterae, 
Ne  fer,  quos  tua  vis  extuHt  ex  humo, 
Aeterno  exitio  obrui. 

Simplex  ctc, 

Idevi. 

IN    DIE    SS.  TRINITATIS. 

O  nullis  hominum  pervia  sensibus, 
Naturae  penitus  sola  capax  tuae, 
Cujus  condita  sunt  omnia  numine, 
Aeterna  et  Monas  et  Trias. 

Nate  aequaeve  Pater,  Nateque  par  Patri, 
Et  manans  ab  utroque  inclyte  Spiritus, 
Circumfusa  tuo  nubila  lumine 
Nostro  discute  pectori. 

Da,  mens  per  speculum  cernere  Te  queat 
Nostra,  et  posthabitis  Te  petat  omnibus, 
E  jussisque  tuis  pendeat,  et  Tibi 
Soli  dedita  serviat. 

Tu,  clemens  miseris  da  veniam,  Pater: 
Tu,  Fil?,  miseris  pande  iter  ad  Patrem : 
Tu,  Sanctum  miseris  Pneuma  vagantibus 
Praefer  conspicuam  facem. 

Simplex  etc. 

Idem. 

IN    DIE    TRANSFIGURATIONIS. 

Quam  crebro  dederat  discipulis  fidem, 
Confirmare  modis  dum  studet  omnibus, 
Tres  secum  comites  montis  in  ardui 
Assumpsit  Dominus  jugum. 
E  2 

Illic  frons  radiis  cincta  micantibus 
Solaris  nituit  lampadis  in  modum  : 
Tum,  qua  tectus  erat,  protinus  est  nivi 
Vestis  reddita  concolor. 

Cum  Christo  gemini  visi  etiam  senes, 
Et  jussa  ad  populum  cui  dederat  Deus, 
Et  qui  sidereas  visus  erat  domos 
QuaSrigis  petere  igneis. 

E  nubis  nitidae  quin  etiam  sinu 
Haec  dicta  omnipotens  intonuit  Pater : 
En,  dilectus  adest  Filius  unicus ! 
Hujus  jussa  capessite. 

Simplex  etc. 

Idem. 

IN    DIE    S.  MICHAELIS. 

Coelestis  canimus  militiae  ducem, 
Qui  perjura  bonus  dissipat  agmina, 
Et  dejecta  locis  non  sibi  debitis 
Sedes  trudit  ad  inferas. 

Horrendo  imbiberat  pectore  septiceps 
Bis  quinisque  ferox  bellua  cornibus, 
Intactae  subolem  Virginis  unicam 
Saevis  mandere  dentibus. 

Aeterni  imperio  sed  Michael  Patris 
Conatus  Satanae  reddidit  irritos : 
Et  monstrum  innumeris  fraudibus  obsitum 
Victor  stravit  humi  potens. 

Idem  deposito  pondere  corporis 
Exsortes  animas  criminis  excipit, 
In  coelumque  alacres  tollit,  et  in  loco 
Lucis  perpetuae  locat. 

Simplex  etc. 

Idem. 

IN    FESTO    OMNIUM    SANCTORUM. 

Mente  Deum  pura  quisquis  veneratur  amatque, 

Vis  illi  exterior  nulla  noccre  potest; 
Non  si  illum  obsideant  hostiles  undique  turmae, 

Quas  sitis  innocui  sanguinis  exagitet : 
Non  toto  coeat  si  quidquid  in  orbe  ferarum  est, 

Et  quot  in  Oceani  gurgite  monstra  natant. 
Ille,  licet  tristes  agitent  maria  alta  procellae, 

Undarum  in  medio  vertice  tutus  erit. 
Non  quaecunque  truces  adhibent  tormenta  tyranni, 

IUius  unquam  animum  terrificare  queant. 
Pix,  rota,  robur,  equus,  candcntis  lamina  ferri, 

Omnia  pro  Christi  nomine  ludus  erunt. 
Felices,  quorum  ille  imis  amor  ossibus  haesit ! 

Quanta  illos  obita  praemia  morte  manent ! 
O  si  me  quondam  numero  Deus  aggreget  illi! 

Quae  tunc  sors  melior  sorte  futura  mea  est  ? 
Ah  Christe,  ure  meum  tandem  face  pectus  amica, 

Eque  pigro  invisum  discute  corde  gelu ! 
Ut  nec  avarus  opes  secter,  neque  vanus  honores, 

Sed  flagrem  solo  totus  amore  Tui. 

Idem. 

IN    DIVAM    CATHERINAM. 

Quo  te  praecipue  commendam  nomine,  Virgo  ? 

Laus  etenim  quae  te  non  minor  esse  queat  ? 
Magnum  erat  errores  veterum  liquisse  parentum, 

Majus  at  imperium  deseruisse  fuit. 
Magnum  erat  immanis  rabiem  sprevisse  tyranni, 

Supplicia  at  majus  sponte  subiri  fuit. 
Magnum  erat  his  vitam  sponte  objecisse  periclis ; 

Majus  nunquam  animo  succubuisse  fuit. 
O  decus  eximium  patriae  sexusque  polique, 

Dicere  te  merito  nullus  honore  potest. 


EADEM    DE    SE    IPSA  LOQUITUR. 

IUecebras  inter  medias  educta  virago, 

Re  princeps,  mulier  corpore,  mente  dea, 
Nixa  Deo,  mundi  spernens  mala  gaudia,  vici 

Tum  tormenta  animo,  tum  ratione  sophos. 
Non  rota,  non  gladii,  non  ipsi  horrenda  tyranno 

Mors  potuit  mentem  sede  movere  nieara. 
Scilicet  haud  quidquam  mens  Christo  afflata  veretur; 

IUe  meae  vires,  et  mea  vita  fuit. 
Quid,    fuit?      Estque    fuitque,    atque    est    sine    fine 
futurus ; 

Principium  vitae  mors  dedit   ipsa  mihi. 

Qui  legis  haec,  sic  tu  te  etiam  compone,  viator: 
Mors  tibi  pro  Christo  vita  perennis  erit. 

Idem. 

MORS    INFANTULI. 


Mourn  not  o'er  early  graves,  for  those 
Removed  whilst  only  buds  are  shown  ; 

For  God,  who  sowed  and  watered  knows 
The  time  to  gather  in  his  own. 

This  blossom  knew  no  winter's  breath, 
Sheltered  beneath  the  Almighty  wing ; 

And  though  it  felt  the  stroke  of  death, 
Blest  babe,  it  never  felt  the  sting. 

Anon. 


LATINE    REDDITUM. 

Funera  ne  plores  intempestiva,  quod  ipso 
Germine  deperiit  flos  inapertus  adhuc. 

Qui  sevit,  proprioque  Deus  sata  rore  rigavit, 
Scit  bene  quo  demum  carpere  quaeque  die. 

Flosculus  hic  brumae  non  novit  flabra,  sub  alae 
Omnipotentis  enim  tegmine  tutus  erat. 

Et,  quamvis  ictum  subiisti,  infantule  felix, 
Expertus  non  es  spicula  dura  necis. 

Latham. 

The  following  lines,  by  way  of  epitaph,  were  written  soon  after  the 
Bishop's  death,  and  inserted  in  Webb's  CoUection  of  Epitaphs, 
vol.  i.  p.  97. 

Beneath  this  marble  Butler  lies  entomb'd  ; 
Who,  with  a  soul  inflamed  by  love  divine, 
His  Hfe  in  presence  of  his  God  consumed, 
Like  the  bright  lamps  before  the  holy  shrine. 
His  aspect  pleasing,  mind  with  learning  fraught ; 
His  eloquence  was  like  a  chain  of  gold, 
That  the  wild  passions  of  mankind  controll'd. 
Merit,  wherever  to  be  found,  he  sought : 
Desire  of  transient  riches  he  had  none  ; 
These  he  with  bounteous  hand  did  well  dispense, 
Bent  to  fulfil  the  ends  of  Providence, 
His  heart  still  fixd  on  an  immortal  crown. 
His  heart  a  mirror  was  of  purest  kind, 
Where  the  bright  image  of  his  Maker  shined; 
Reflecting  faithful  to  the  throne  above 
The  irradiant  glories  of  the  Mystic  Dove.  . 

LATINE    REDDITUM. 

In  Butlcrum,  Episcopum  Dunelniensem,  Epitaphium. 

Butlerus  tumulo  jacet  hoc  sub  mamiore  postus, 

Cui  mens  divino  semper  flagrabat  amore, 

Vitaque  sic,  praesente  Deo,  quam  longa,  peracta  est, 

Lampades  ut  sancto  collucent  usque  sacello. 

Felix,  qui  potuit  rerum  cognoscere  causas : 

Dulcis  in  ore  decor:    mortalia  pectora  novit 

Eloquii  auratis  veluti  cohibere  catenis. 

Virtutem  invenit  veram  quacunque  latentem  : 

Divitias  sibi  corradens  non  ille  caducas, 

Usque  pios,  ut  dona  Dei,  dispendit  in  usus. 

Hoc  opus,  hoc  studium,  summo  placuisse  Magistro, 

Aeternamque  suo  capiti  petere  inde  coronam. 

Purius  electro  pectus  divina  videtur 

Ora  referre,  novo  coelesti  lumine  candens. 

Ecce !    repercussum  speculo  Se  vidit  in  illo 

Spiritus  Ipse  sua  gavisus  imagine  clara. 

R.  B.  K. 


Obiit  Bathoniae  i6  Kalend.  Julii,  a.  d.  1752. 
Annos  Natus  60. 

IN   MURETUM. 

Tu  tantum  superas  alios,  Murete,  poetas 
Quantum  alias  vincit  Daulias  ales  aves : 

Tale  canis  nobis  carmen  testudine  quale 
Pieridum  dictat  Delius  ipse  choro. 

Sic  nunc,  Diva,  tua  cantat  Muretus  in  ora : 
Accessit  ripae  gloria  magna  tuae ; 

Saxonici  regis  qua  altae  sub  vertice  turris 
Sturiasin  nymphis  carmina  grata  canit. 

R.  B.  K. 


MARCI  ANTONII  MURETI  EPIGRAM- 
MATA  SELECTA. 


JULIO    CAESARI    SCALIGERO. 

In  tenues  numcros,  primi  monumenta  furoris, 

Quo  mea  non  simplex  corda  subegit  Amor, 
Dirige  siderei  radiantia  lumina  vultus, 

Caesar,  et  haec  nati  ludicra  nosce  tui. 
Neu  pigeat  studiis  aliquot  gravioribus  horas 

Subtrahere :    interdum  deserere  illa  leve  est. 
Nempe  ducum  haud  quisquam,  licet  imperterrita  gestet 

Corda  ferox,  gladios  semper  et  arma  terit. 
Qui  populos  jussisque  regunt,  nutuque  coercent, 

Et  retinent  forti  regia  sccptra  manu, 
Non  renuunt  animos  rerum  moderamine  pressos 

Interdum  teneris  exhilarare  jocis  : 
Saepe  etiam  vasti  ]\Iens  unica  Jupiter  orbis 

Flectere  se  a  magnis  ad  leviora  solet. 
Insequere  exemplum  regumque,  ducumque,  Deique, 

Dux  oHm,  et  princeps :    nunc  mihi  pene  Deus. 

II. 
IN    EUNDEM. 

Dic,  dea,  quod  possim  scripturus  fingere  rxOmen, 
Scaligeri  quod  par  laudibus  esse  queat? 

Cur  petis  imprudens,  quod  habes  ?   dic,  Scaliger :    illud 
Omnia  virtutum  nomina  nomen  habet. 

III. 
IN    EUNDEM. 

Dicite  mi,  Musae,  cultissima  numina  nobis, 

Quonam  Scaligeri  pascitis  ora  cibo  ? 
Sic  ego,  sic  Musae  :    quam  te  sententia  fallit ! 

Nectare  quo  potius  nos  alat  ipse,  roga. 

IV. 

DE    SEIPSO. 

Dicebam  Euterpae,  coeptis  in  versibus  haerens, 

Auxilium  fratri  porrige,  diva,  tuo. 
Fraterno  mota  est  in  risum  nomine,  virgo, 

Et  nitido  sudum  reddidit  ore  diem : 
Tunc  ego  subridens,  mirari  desine  :    nam  mi 

Si  pater  est  Caesar,  tu  soror  esse  potes. 

V. 

JULIO    CAESARI    SCALIGERO. 

Quum  tibi  tam  valde  placeant  mea  carmina,  Caesar, 
Vel  si  non  bona  sint,  jam  bona  facta  puto. 

VI. 

AD    ANIMUM    SUUM. 

Quonam  abiit  mi  animus?  num  quo  solct?  auguror  illuc: 
Pectore  se  dominae  condidit  ille  meac. 

Siccine  me  tandem  miserum,  fugitive,  relinquis? 
Siccine,  desertor,  castra  inimica  petis  ? 

O  saltem  flammata  tuo  vel  ab  igne  calescat, 
Frigore  vel  flammas  enecet  ipsa  tuas ! 

VII. 
AD    MARGARIN. 

Virgo  oculis  ipsis  merito  milii  carior,  ac  non 

Solum  oculis  ipsis,  quin  etiam  ipsa  anima, 
Quam  niveus  morum  candor,  mens  nescia  fraudis, 

Plus  quam  majorum  stemmata  nobilitant, 
Nobilitent  licet  ipsa,  licetque  a  sanguine  claro, 

Et  non  obscura  sit  tibi  stirpe  genus, 
Quanta,  putas,  nostram  vexarunt  taedia  mentem, 

Ex  quo  diversis  coepimus  esse  locis  ? 
Mitius,  hostili  ruerent  quum  Pergama  dextra, 

Laomedontiadas  indoluisse  puto  : 
Mitius  Electram,  falsas  quum  tristis  ad  aures 

Venit  Oresteae  nuntia  fama  necis. 
Scilicet  haud  alius  campis  errabat  Aleis 

Excussus  patrio  munere  Bellerophon. 
O  quoties  aegro  suspiria  pectore  duxi, 

Atque  ignis,  dixi,  quam  procul  hinc  meus  est ! 
O  quoties  quavis  libuit  mihi  morte  pacisci, 

Possemus  paucos  ut  simul  esse  dies ! 

Occurrunt  animo  ridentia  lumina  nostro, 

Occurrit  fusco  blandus  in  ore  lepos  : 
Nunc  molles  subeunt  risus,  nunc  gratia  fandi, 

Nunc  subeunt  sciti,  sed  sine  dente,  sales, 
Verbaque,  amarescunt  mihi  prae  quibus  omnia  mella : 

Ah  !    me  his  tam  longum  posse  carere  bonis  ? 
Improba,  Persephones  educta  ex  carcere  pestis, 

Vix  tua  plus  uUi,  quam  mihi,  tela  nocent : 
Falx  tua  non  paucos  leto  multavit  amaro, 

Falx  tua  corde  meo  me  jubet  esse  procul. 
IUis  finis  adest  vitae,  finisque  dolorum : 

At  mea  perpetuus  pectora  languor  habet. 
Ah !    nunquamne  ego  te  posthac,  mea  cura,  revisam  ? 

Nunquamne  os  istud  suaviloquum  aspiciam  ? 
Nunquam  erit,  ut  veteri  Sol  nos  de  more  jocantes 

Conspiciat  surgens,  conspiciatque  cadens  ? 
Certe  equidem  eveniet.     Viden',  ut  jam  fulgure  laevo 

Firmarit  nostras  Jupiter  ipse  preces  ? 
Spes  fovet  in  medio  jactatos  aequore  nautas, 

Spes  fovet  armatos,  spes  fovet  agricolas, 
Spes  fovet  inclusos  tenebroso  carcere  sontes, 

Et  nos  in  vita  spes  quoque  sola  tenet : 
Haec  modo  ne  quando  incaute  concepta  putetur, 

Fac,  fiat  scriptis  certior  usque  tuis. 

VIII. 
EIDEM. 

Dicere  dum  conor  nostros  tibi,  vita,  dolores, 
Ah  !   misero  ex  ipsis  verba  labris  abeunt : 

Dum  tegere  et  clauso  meditor  sub  corde  tenere, 

Ingeminat  vires  abdita  flamma  suas. 
Quid   faciam?    ex    aequo    magnum    discrimen    utrinque 
est, 

Sive  loqui  coner,  sive  tacere  velim. 
O  quae  sola  meo  jam  dudum  in  pectore  regnas, 

Una  meos  casus,  diva,  referre  potes. 


IX. 

AD   NOCTEM,  SYDERA,  ET  AURORAM   DE   DOMINAE 
PULCHRITublNE. 

Nox  furva  atque  alis  horrenda  nigrantibus,  et  vos 

Fixa  meae  vultu  saepius  astra  deae, 
Audite  haec :   tu  primum  Erebi  centumplicis  uxor, 

Quae  veniens  uno  cuncta  colore  notas. 
Non  pudor  est,  ubi  flammeolo  te  Margaris  ore 

Pellit,  et  invitum  cogit  adesse  diem  ? 
Vos  quoque  lucentes  Aethrae  radiantis  ocelli, 

Quorum  alta  assiduo  templa  canore  sonant, 
Non  pudor  est,  oculis  ubi  scintillantibus  illa 

Cedere  tot  vestras  lampadas  una  jubet ; 
Et  tu  Dardanii  conjux  formosa  mariti, 

Tangere  sol  cujus  nil  nisi  terga  potest, 
Numquid  ubi  aspexti,  quam  te  procul  illa  relinquat, 

Nativus  roseo  crescit  in  ore  rubor? 
Non,  puto;    quin  illi  ultro  omnes  conceditis,  in  qua 

Miratur  vires  Jupiter  ipse  suas. 

X. 

IN    VIRGILIUM.      VIRGILIUS    IPSE    LOQUITUR. 

Cor  Phoebi,  Phoebus  Latii,  vatum  pater  et  rex, 
Fons  ex  quo  Aoniae  prosilit  humor  aquae, 

Par  fieri  volui,  major  sed  factus  Homero, 
In  Graecos  Romae  jura  secunda  dedi: 

Ad  coelos  tandem  raptus,  Jove  judice,  dicor 
Nectarea  illorum  vincere  voce  sonos. 

XI. 
GULIELMO    MOMBASIO,    EPISCOPO    LECTORENSI. 

Quod  tam  censeris  generoso  sanguine,  Praesul, 

Quodque  es  tam  multis  clarus  imaginibus, 
Illa  quidem  certe  laus  est  non  infima,  sed  quae 

Tota  ad  majores  sit  referenda  tuos. 
Quod  superas  opibus  multos,  quod  honoribus  anteis, 

Fortunae  haec  dici  munera  posse  vides. 
Quod  sis  augusto  spectandus  corpore,  forsan 

Natura  hanc  dotem  vindicet  ipsa  sibi. 
At  quod  tam  multis  fulges  virtutibus  atque 

Eximiis  rari  dotibus  ingenii, 
Quodque  tuis  lucem  praeferre  nepotibus  illam, 

(^uam  tibi  majores  ante  tulere,  potes  : 
Haec    demum    est    tua    laus :    haec,    Praesul,    laus    tua 
demum  est : 
Una  haec  te  superis  inserit  ordinibus. 

XII. 

pro  carolo  montauserio  ad  margaritam 
rp:ginam  navarrae. 

Mens  regni,  sexus  lumen,  stupor  orbis,  in  uno 

IMunera  quae  divum  corpore  cuncta  tenes, 
Conspicere  in  qua  una  veteres  licet  heroinas, 

Et  quidquid  veteri  laudis  in  orbe  fuit  : 
Delicium  coeli,  terrae  decus,  accipe,  quae  se 

Advolvunt  pedibus  carmina  pauca  tuis. 
Nam  quamvis  tibi  nulla  dari,  nisi  magna,  decebat ; 

Parva  tamen  laeta  sumere  fronte  soles. 
Illa  tibi  cum  dis  communis,  ut  omnia,  virtus, 

Vili  etiam  placant  quos  data  thura  manu. 
Fors  olim  majora  tibi,  et  meliora  dicabo, 

Si  modo  me  solita,  diva,  fovebis  ope. 
Te  sine  nil,  sed  multa  tuo  cum  numine  possum : 

Nititur  auxilio  spes  mihi  tota  tuo. 
Ipse  quidem  prorsus  nihil  hoc  sum  tempore:    sed  tu 

Ex  nihilo  me  aliquid  reddere,  diva,  potes. 

XIII. 
in  insignia  lucae  sembronis  stellam 

VIDELICET    CUM    ROSA. 

Esse  rosas  coeli  merito  quis  dixerit  astra  : 
Astra  sed  et  terrae  dixerit  esse  rosas. 
F  2 

XIV. 
AD    PHYLLIDEM. 

Quum  ducenda  mihi  sine  te  sunt  tempora,  Phylli, 

Longior  est  anno  mensis,  et  hora  die. 
At  tecum  si  quando  datur  mihi  vivere,  rursus 

Esse  diem  credo,  qui  modo  mensis  erat. 
Te  sine  vel  Tauri  quum  lustrat  cornua  Titan, 

Semper  adesse  mihi  moesta  videtur  hyems. 
At  tecum  medio  geHdae  sub  tempore  brumae 

Ire  tamen  veris  tempora  laeta  puto. 
Te  sine  nox  mihi  fit,  medio  quum  Phoebus  in  axe  est: 

At  tecum  in  media  fit  mihi  nocte  dies. 
Quantum  in  me  miserum  juris  tibi  fata  dedere  ! 

Quae  mihi  vel  coeli  vertere  jura  potes. 

XV. 

IN   APOLLINEM. 

Quum  timidam  cupidus  Daphnen  sequeretur  Apollo, 
Currentem  celeri  per  juga  summa  pede, 

'  Improbe,'  narratur  tristis  dixisse,  '  Cupido, 
Incaluit  pectus  cujus  ab  igne  meum, 

Aut  concede  tuas,  quibus  istam  persequar,  alas, 
Aut  tua  de  nostro  pectore  tela  move.' 

XVI. 
F.  LACCIO    CAIRIECHIO. 

Tune  meo  elabi  possis  de  pectore,  Lacci, 
Aut  ego,  dum  vivam,  non  meminisse  tui .? 

Ante  vel  istius  mundi  compage  soluta, 
Omnia  in  antiquum  sint  ruitura  Chaos. 

Quin  mihi,  quum  Lachesis  summos  perneverit  annos, 
Nostra  sonum  referent  nominis  ossa  tui. 


XVII. 
JOHANNI    COSTECANDO. 

Ni  quantum  pote  quisquam  amare  quenquam, 
Tantum  te  ipse  amo,  Costecande,  ni  te 
Totum  non  oculis  fero  jam  in  ipsis, 
Verum  in  pectore  et  intimis  medullis  : 
Contingant  mihi  cuncta,  quae  timentur, 
Et  multo  graviora,  quam  timentur, 
Tanto  ut  sim  ipse  miserrimus  malorum, 
Quanto  tu  unus  es  optimus  bonorum. 

XVIII, 
IN    PONTICUM. 

Ponticus  eximium  dum  sese  ait  esse  poetam, 
Hoc  solo  dici  jure  poeta  potest. 

XIX. 
CUIDAM. 

Hos  tibi  quid  juras  factos  ex  tempore  versus  ? 
Pagina,  si  taceas,  id  satis  ipsa  probat. 

XX. 

IN    PONTILIANUM. 

Quum  rapidus  medio  desaevit  in  aequore  Titan, 
Fer,  puer,  huc  cyathos,  Pontilianus  ait : 

Quum  pluit,  en  !   inquit,  deus  admonet  esse  bibendum, 
Qui  nunc  tam  multo  proluit  imbre  solum: 

Sic  vacua  a  potu  non  unquam  tempora  ducit, 
Curque  bibat,  semper  Pontilianus  habet. 

XXI. 

IN    EUNDEM. 

Cur  tua  vix  unquam  sint  salsa  epigrammata,  quaeris } 
Diluis  haec  nimio,  Pontiliane  mero. 

XXII. 
IN    LAIDEM. 

Non  toto  est  muher,  quam  Lais,  justior  orbe  : 
Cur  ita .''    nam  rectum  semper  amare  solet. 

XXIII. 

DE   VIRTUTE    ET    GLORIA. 

Virtus,  ut  soHdum  quiddam  est,  et  corpore  constans  : 
Aequa  sed  est  umbrae  gloria  fluxa  levi. 

Hanc  igitur  quisquis  neglecta  amplectitur  illa, 
Huic  mage  quam  corpus,  corporis  umbra  placet. 

XXIV. 
MARIO    CRUCIO. 

Forma  aetate  perit :   vires  aetate  fatiscunt : 

Casibus  innumeris  eripiuntur  opes  : 
Una,  Mari,  est  virtus,  quam  non  vis  temporis  aufert, 

Non  prcmit  indigno  sors  inimica  pede. 
Una  suos  invicta  perennibus  inserit  astris, 

Fortunae  imperio  liberat  una  suos. 
Hanc  sequere.     Insani  est  postponere  firma  caducis, 

Veraque  quae  bona  sunt,  spernere,  falsa  sequi. 

XXV. 
DE   VOLUPTATE    ET    RATIONE. 

Quum  velut  excelsa  residens  in  puppe,  voluptas 

Arbitrio  mentem  pellit  agitque  suo, 
Horrida  bacchantes  ineunt  certamina  venti, 

Navemque  in  Syrtes  et  vada  caeca  trahunt : 
lUinc  Ambitio,  Dolus  hinc  consurgit,  et  atrox 

Ira  cruentatas  sanguine  tincta  manus. 
At  Ratio  regimen  navis  si  sumpserit,  ecce  ! 

Compositis  undis  aequora  tuta  silent  : 
Ipsa  ratis  nullo  ventorum  exterrita  flatu 

In  portum  certo  tramite  flectit  iter. 

XXVI. 
DE    LUCII    CUJUSDAM    MEMORIA. 

Esse  aliquam  si  quis  memorandi  perneget  artem, 
Hanc  qui  confirmet,  Lucius  unus  erit : 

11]  e  etenim  nuper  curaque  adjutus  et  arte 
Tres  versus  totidem  noctibus  edidicit. 

XXVII. 

FATIS    PARENDUM. 

Obsequitor  fatis  :    ducent  te  fata  volentem : 
Sin  minus,  invitum  te  tamen  illa  trahent. 

XXVIII. 
PETRO    QUINTIO. 

Si  dea,  quae  dubiis  huc  illuc  passibus  errat, 

Et  regit  humanas,  lumine  capta,  vices, 
Quem  Labyrintheis  erroribus  egit,  Ulyssem 

Ad  patrios  esset  passa  senere  focos ; 
INIembraque  lausque  viri  tumulo  caperentur  eodem, 

Et  tegeret  nomen,  qui  tegit  ossa,  lapis. 
At  quoniam  fatis  varie  crudelibus  actus, 

Dura  tulit  terra  plurima,  plura  mari ; 
Vivit,  et  evectus  rutilis  super  aethera  pennis, 

Maeonio  clarum  carmine  nomen  habet. 
Macte  animo,  Quinti :    dum  te  sors  invida  vexat, 

A  patriisque  procul  finibus  csse  jubet. 

Virtutem  illa  tuam  toto  disseminat  orbe, 

Dumque  nocere  cupit,  sic  quoque  saeva  juvat. 

XXIX. 

IN    CRASSUM. 

Quod  ruri  maneo  studiis  addictus  honestis, 
Rusticus  hoc  videor  nomine,  Crasse,  tibi. 

Ruslicus  ille  quidem  non  est,  qui  rura  pererrans, 
Ingenium  rerum  cognitione  colit : 

At  tu,  qui  nuUam  nosti  stultissimus  artem, 
Esse  vel  in  media  rusticus  urbe  potes. 

XXX. 

IN    GAURUM. 

Fama  est,  hoc  anno  morituros  esse  poetas : 
Quid  metuis.''   nil  te,  Gaure,  timere  decet. 

XXXI. 

PAULO. 

Das  mihi  lactucas,  centum  sed  mutua  poscis : 
Desine  :   lactucas,  Paule,  minoris  emo. 

XXXII. 
IN    PHAEDRAM. 

Quum  Phaedra  Hippolyti  disjectos  cerneret  artus, 
iNIembraque  tam  multis  sanguinolenta  locis. 

Postquam  non  potui  vivum  te  inflectere,  dixit, 
Persequar  ad  Stygios  te  tamen  usque  lacus. 

Dixit,  et  incumbens  gladio,  terram  ore  momordit. 
Saepe  amor  insanus  talia  monstra  parit. 


XXXIII. 
DE    MORTE    M.    BRUTI. 

Brutus  ut  Augusto  belli  succedere  palmam, 

Et  paullum  a  victis  vidit  abesse  suos, 
Amplexus  gladium  multa  jam  caede  madentem, 

Ergone  te,  dixit,  sospite,  servus  ero  .'' 
Quiu  potius  fatis  id  quod  praeclusa  malignis 

Non  potuit  patriae,  dextra  datura  mihi  est. 
Haec  fatus,  rutilum  per  costas  exigit  ensem, 

Magnanimoque  cadens  pectore  pulsat  humum. 
Sic  quoque,  dum  moritur,  labris  dum  spiritus  errat, 

Nunc  ait,  invito  Caesare,  liber  ero. 

XXXIV. 

DE    MORTE    M.    T.    CICERONIS. 

Quum  ferus  adstaret  stricto  mucrone  satelles, 
Sumere  supplicium  de  Cicerone  parans, 

Immoto  vultu,  atque  oculis  constantibus  ille 
Praebens  infanda  colla  secanda  manu, 

Publica  libertas  vita  mihi  carior,  inquit, 
Me  quoque,  me  fas  est,  te  moriente,  mori. 

XXXV. 
TIBUR. 

Quicunque  Herculei  spectabit  Tiburis  arces 

Qua  pater  ^  Hippolytus,  sacri  pars  magna  senatus, 

Cura  Deum,  loca  perpetuo  prius  aspera  saxo 

Molliit,  et  leni  jussit  mitescere  clivo; 

Omnia  deprendet  longe  supcrantia  famam, 

Nec  tam  regifico  constructa  palatia  sumptu, 

Auroque  illusas  aedes,  radiataque  tccta, 

Quam  semper  virides  mecum  admirabitur  hortos, 

Et  gelidos  fontes,  et  aquam  in  sublime  volantem, 

Seque  in  multiplices  vertentem,  ut  Protea,  formas. 

Praecipue  tamen  illi  animum  novitate  movebit 
Excisus,  res  mira  !    silex,  rupesque  cavatae, 
Et  via  facta  manu  longi  per  viscera  montis  ; 
Qua  se  Anio  pater  insueto  pervolveret  alveo, 
Qui  longum  per  iter  tenebroso  tramite  lapsus 
Exit,  et  arboribus  gelidae  non  invidet  undae. 

Stant  habiles  proptcr  Nymphae,  lymphasque  paratis 
Exceptas  urnis  in  vasa  capacia  fundunt. 
Parte  alia  ipse  suis  allricibus  adstat  lacchus, 
IMaternique  memor  casus,  flammaeque  paternae, 
Gaudet  aquis,  illisque  libens  sua  munera  miscet. 

Dum  stupeo,  tam  multa  videns  miracula  rerum: 
Ecce  novus  procul  alituum  concentus  ad  aures 

'  Cardinalis  Ferrariensis,   vir  suo  tempore  insignis,   et    omnium 
honestarum  artium  patronus  singularis. 

Fertur,  et  insolita  mentem  dulcedine  tangit. 
Aspicio,  et  gressum  propius  fero ;    corpora  cerno 
Parva  ex  aere  avium,  aeratis  nitentia  ramis, 
Daedala  quis  variam  tribuit  soUertia  vocem. 
Quamcunque  adspicias,  delusus  imagine,  veram 
Esse  putes  volucrem,  nisi  quod  non  evolat  usquam, 
Sed  ramis  affixa  suis  cantu  aethera  mulcet. 
At  verae  mirantur  aves,  et  cedere  dum  se 
Turpe  putant,  liquidis  late  omnia  questibus  implent. 
Hic  Lucae  egregius  labor  est,  quem  Sequana  partu 
Ediderat,  Siculi  renovantem  inventa  magistri. 

Quid  ?    quem  non  moveat  cygnum  mentitus  adulter, 
Illudens  simili  spirantem  e  marmore  Ledam, 
Deliciisque  suis,  et  aquarum  murmure  laetus  ? 
Multaque  praeterea  veterum  simulacra  deorum, 
Artis  opus  priscae.     Cunctos  verum  arduus  inter 
Eminet  Alcides ;    qui  spectans  omnia  circum, 
Hesperidum  veteres  hortos  prae  Tibure  temnit. 

Sed  quid  ego  haec  versu  nequidquam  includere  tento  ? 
Jam  pridem  exiguum  praescripti  carminis  orbem 
Excessi ;  et  dictis  semper  majora  supersunt. 


XXXVI. 

BACCnUS    FONTI    IMPOSITUS.       IFSE    LOQUITUR. 

Nondum  natus  eram,  quum  me  prope  perdidit  ignis, 
Ex  illo  fontes  tempore  Bacchus  amo. 

XXXVII. 

IDEM    EX    ADVERSO    RESPICIENS    FONTEM 
NYMPHARUM. 

Qui  colitis  Bacchum,  comites  simul  addite  Nymplias : 
Nam  sine  ope  illarum  munera  noslra  nocent. 

XXXVIII. 

IN    TABULAM    TANTALI. 

Si  quando  admittant  sua  te  ad  secreta  potentes, 
Quisquis  es,  exemplo  disce  tacere  meo. 

XXXIX. 

IN    TABULAM   JASONIS   NAVIGANTIS,  ET   HERCULIS 
RAPTUM    HYLAM    QUAERENTIS. 

Viribus  auferres,  quod  fraude  parabis  Jason  : 
Eripit  Alciden  sed  tibi  raptus  Hylas. 

XL. 

RAPHAELIS    URBINATIS,    PICTORIS    EXIMII 
TUMULUS.       IPSE    LOQUITUR. 

Sic  mea  naturam  manus  est  imitata,  videri 
Posset  ut  ipsa  meas  esse  imitata  manus. 

Saepe  meis  tabulis  ipsa  est  delusa,  suumque 
Credidit  esse,  meae  quod  fuit  artis,  opus. 

Miraris,  dubitasque  ?    audito  nomine  credes. 

Sum  Raphael,  hei  mi,  quid  loquor  ?   Ecce !    fui. 
Et  tamen  his  dictis,  quid  opus  fuit  addere  nomen? 

Alterutrum  poterat  cuilibet  esse  satis. 
Nam  mea  et  audito  est  notissima  nomine  virtus, 

Et  praestare  vicem  nominis  ipsa  potest. 

XLI. 

AMICORUM    EST    IDEM    SEMPER    SENTIRE    ET 
STUDERE.      FRAGMENTUM. 

Nescis,  quo  humanas  conjungant  foedere  mentes 

Ignea  quae  superis  sedibus  astra  micant. 
Inde  fit,  ut  studio  quicunque  tenentur  eodem, 

Illorum  tacitus  pectora  nectat  amor. 
Qui  fragili  gaudet  fluctus  sulcare  carina, 

Ejusdem  socios  conditionis  amat. 
Durus  agri  cultor  reliquos  colit  arva  colentes, 

Armaque  tractand,  qui  terit  arma,  favet. 
Haec  vis  Parrhasium  magno  conjunxit  Apelli, 

Haec  eadem  celeri  Patroclon  Aeacidae. 
Quidnam  erat,  Aegiden  JocastS,  ut  natus  amaret, 

Ni  quod  et  hic  bello  fortis,  et  ille  fuit  ? 
Nos  quoque  qui  colimus  divas  Helicone  morantes, 

Capta  pari  studio  pectora  amare  decet. 

XLII. 
STEPHANO    ALISIO,    BURDIGALENSI. 
Si  mea  se  faciles  dederint  in  vota  Camoenae, 
Ut  per  plura  meum  saecula  carmen  eat. 

Tu  pariter  mecum  memori  celebraberis  aevo, 
Et  tibi  scripta  vetus  per  mea  nomcn  crit  : 

Sin  (sed  enim  verbis  et  pondus  et  omen  abesto) 
Non  seneant  domino  longius  illa  suo : 

Non  tamen  idcirco  tibi  displicitura  putabam 
Haec  magni  in  te  animi  pignora  parva  mei. 

IN    MURETUM    EPITAPHIUM. 

Hic  Marci  caros  cineres  Roma  inclyta  servat, 
Quos  Patria  optasset  Gallia  habere  sinu. 

Stat  colle  Hortorum  tumulus :   stat  proximus  astris, 
Quae  propius  puro  contigit  ille  animo. 

Tu  sacros  latices  lacrimans  asperge,  Viator, 

Et  dic  :    Heu  linguae  hic  fulmina  fracta  jacent  I 

Julius  Roscius. 


^ars   C^rtia. 

AD   NAIDA. 

Gaudes  carminibus,  si  quando  carmina  Phoebus, 

Arcu  laxato,  suscitat  ipse  lyra : 
Suscitat  ipse  lyra;    consurcjit  turba  novena, 

Cantu  delectans  carminibusque  deum. 

Sic  nunc,  Nympha,  tuas  resonantes  carmina  ripas 

Audimus,  dulci  decipimurque  sono : 
Audimus  Phoebum  modulantem  carmina  plectro ; 

Romanaeque  lyrae  vindicat  ipse  decus. 

R.B.K. 

I. 

IN    TABELLAM    SOLE    PICTAM    AMICO    MISSAM 
KAL.  JAN.  A.D.   1877. 

QuAji  tibi  niinc  mitto  tabulam  depinxit  Apollo ; 

Pingenti  Phoebo  tu  modo  crede  deo  : 
Crede  deo,  plus  est,  quam  quod  videatur,  imago; 

Adde  sonum  tabulae,  protinus  ipse  loquar: 
Ipse  loquar,  multamque  tibi  nunc,  care,  salutem 

Dicam  anno  in  gyrum  jam  redeunte  suum. 
Ecce !    loquor,  festoque  die  sic  te  ipse  saluto, 

Quo  damus  alternas  accipimusque  preces. 
Fausta  precor,  jubeoque  novum  salvere  per  annum, 

Et  salvere  iterum,  teque  tuamque  domum. 
]\Iulta  ferunt  anni  venientes  commoda  secum ; 

Plura  tibi  rediens,  optima  quaeque,  ferat ! 

R.  B.  K. 

II. 

IN    PINACOTHECAM    QUAM    VOCANT 
PHOTOGRAPHICAM. 

Ecce  !    tibi  has  tabulas  depinxit  Phoebus  Apollo : 
Audeat  et  quisquam  fallacem  dicere  Phoebum? 
Ceu  vera  in  speculo  solet  apparere  figura, 
His  picta  in  tabulis  nunquam  te  fallet  imago. 

R.B.K. 

III. 
IN    EANDEM. 

Ecce !    tibi  has  tabulas  depinxit  Phoebus  Apollo : 
Artificem  verum  quis  neget  esse  deum  ? 

Ceu  nitido  in  speculo  vultus  apparet  imago, 
Hic  licet  effigiem  cernere  cuique  suam. 

R.B.K. 

IV. 

VENUS    MARINA    SIVE    APHRODITE    DE    SE    IPSA 
LOQUITUR. 

Spuma  fui,  Graiumque  manet  mihi  nomen  ab  undis  : 
Fluctibus  exortam,  Spumigenamque  vocant. 

R.  B.  K. 

V. 
IN    EANDEM. 

Purpureis  Cytherea  Venus  se  tollit  ab  undis, 
Candidaque  e  spumis  candidiorque  nitet : 

Ipsa '  Venus  Venere  est  tum  visa  venustior  ipsa 
Surgere^  candenti  candida  diva  mari. 

R.  B.  K. 

VI. 
VENUS.       QUALEM    SIBI    PINXIT    APELLES. 

In  Veneris  tabula  summam  sibi  ponit  Apelles, 

Spumanti  exortam  quam  sibi  pinxit  aqua, 
Siccantem  viridi  flavos  in  litore  crincs, 

Claraque  tollentem  lumina  ad  astra  poli. 
Talis  visa  Venus,  non  illa  venustior  unquam, 

Surgere  candenti  candida  forma  mari  : 
Quod  si  illam  sollers  nusquam  posuisset  Apelles ; 

Mersa  sub  aequoreis  diva  lateret  aquis. 

R.  B.  K. 

'  Cf.  Prop.  iii.  23.  5  et  lege : — 

'  Hic  Phoebus  Phoebo  visus  mihi  pulchrior  ipso 
Marmoreus  tacita  carmen  hiare  lyra.' 

^  Saepius  dicilur  mare  '  undis  albescere,'  et  '  incanescere  ;'  sed  cur 
non  et  candere,  vel  candescere ;  cujus  scilicet  spumarum  splendor 
sole  refulgens  ipsius  nivis  candorem  exsuperat?  Hinc  certe  orta 
est  Venus  Aphrodite  candenti  candida  diva  mari.  Versiculos  feci  in 
liitore,  unde  '  mari  magno  turbantibus  aequora  ventis '  undas  aestu- 
antes,  spumantes,  inter  saxa  se  frangentes,  et  solis  radiis  candentes 
spectabam.  Sed  maris,  ut  ita  dicam,  venustatem  et  infinitam  pul- 
chriludinem  haud  scio  an  Latini  vix  satis  sentirent  et  admirarentur. 

VII. 

STELLA    VENERIS. 

Aetherias  omnes  ducit  Venus  ipsa  choreas : 

Testis  sidereae  tota  corona  deae  : 
Sic  stellas  inter  fulgens  Cytherea  coruscas, 

Praeradiat  stella  signa  minora  sua. 

R.B.K. 

VIII. 

VENUS    ET    CUM    PALLADE   JUNO-       JUDICIUM 
PARIDIS. 
Tempus  erat,  vitrea  quo  primum  terra  pruina 

Spargitur,  et  tactae  rore  queruntur  aves ; 
Priamides  vigilans  in  aquosae  vallibus  Idae 

Tres  vidit  nudas,  obstupuitque,  deas : 
Scilicet  ut  Paridi  Venus  et  cum  Pallade  Juno 

Scissis  se  nimbis  exhibuere  simul. 
Sic  etenim  perhibent  coelestia  numina  formam 

Judicio  Paridis  supposuisse  suam : 
Sic  Venus  ipsa,  oriens  undis,  se  ostenderat  olim; 

Nec  fuerat  nudam  poena  videre  deam : 
Vidit  et  obstupuit  certamina  tanta  dearum, 

Quae  pretium  formae  tollere  digna  foret : 
Spectat,  et  erubuit  tales  spectasse  lepores; 

Laetaque  purpurea  luce  refulsit  humus. 
Incertus  vigiletne,  an  somni  ludat  imago, 

Tantas  se  lites  cernere  posse  negat. 
Obstupuit :  tollensque  manus,  "  Ignoscite,"  dixit, 

"  Res  est  arbitrio  non  dirimenda  meo." 

Vincere  erant  omnes  dignae,  judexque  veretur, 
Inter  tam  pulchras  arbiter  esse  deas. 

En  !   prodit  regina  deum,  Saturnia  Juno, 

Ac  vultu  et  gressu  conspicienda  fuit : 
Flava  coma  est,  gravibusque  oculis,  et  maxima  toto 

Corpore,  et  incedit  vel  Jove  digna  soror. 
Insequitur  positis  Pallas  fulgentibus  armis ; 

Atque  ita  nunc  fieri  Bellica  bella  velit. 
Arma  gerens,  Pari,  bella  gerat,  nunc  bella  puella 

Venit  in  arbitrium  nuda  Minerva  tuum. 

Omnibus  una  omnes  sed  enim  magis  usque  lepores 

Yx  veneres  visa  est  surripuisse  Cypris ; 
Emicuitque  deas  inter  Venus  aurea  quantum 

Astrum  inter  stellas  emicat  Idalium  : 
Spirabat  non  illa  Arabum  de  gramine  odores, 

Sed  quos  ipsa  suo  detulit  Elysio: 
Risit,  et  arridet  toto  nova  gratia  vultu, 

Ut  facile  agnoscas  unde  sit  ortus  Amor : 
Dulce  renidebant  oculi  sub  fronte  serena, 

Visa  nec  est  unquam  pulchrior  ipsa  Venus  : 
Lumina  tam  dulces  referebant  paetula  amores, 

Lumina  luminibus  lucidiora  poli. 
Erubuit,  velut  alba  riibent  ubi  Hlia  multa 

INIixta  rosa,  aut  tinguat  murice  si  quis  ebur  : 
Candida  sic  roseo  sublucent  ora  rubore, 

Inficit  et  teneras  purpura  clara  genas: 
Quale  coloratum  Tithoni  conjuge  coelum, 

Puniceus  niveo  subrubet  ore  nitor. 

Constitit  ut  virgo  juveni  deducta  marito 

Pulchra,  puellari  plena  pudore  nitens. 
Sic  stetit  effusis  per  levia  colla  capillis 

Ante  oculos  Paridis  semireducta  Venus  : 
Talis  nube  cava  visa  est  effulgere  qualis 

Nuda  Cytiieriacis  edita  fertur  aquis  : 
Ac,  veluti  e  Pario  formatum  marmore  signum, 

Tota  decora  nitet  tecta  pudore  suo^. 
Vicit,  et  hinc  victrix,  forma  pulcherrima  diva, 

Sublimis  liquida  cessit  in  astra  via. 

Sic  placuit  magis  una  Venus,  formaque  refulgens 

Evicit  pulchras  pulchrior  ipsa  deas : 
Omnibus  una  omnes,  quum  sit  pulcherrima  tota, 
Sic  visa  est  veneres  surripuisse  Cypris. 

R.  B.  K. 
IX. 
IN    IMAGINEM    MURETI    E    VIVO    EXPRESSAM. 

Atqui  te  Aonias  dicebas  velle  sorores 

Pingere  :    solve  datam,  pictor  amice,  fidem. 
Plus  etiam  feci :    namque  hac  sub  imagine,  lector, 
Cum  Phoebo  Aonidum  turba  diserta  latet. 

Fremiotus. 
X. 
IN    M.    ANTONIUM    MURETUM,    PRAECEPTOREM 
OPTIMUM    ET    CARISSIMUM. 

]\Iurete,  eximios  inter  celebrande  poetas, 
Cui  numerat  paucos  GaUia  tota  pares, 

^  Cf.  Milton,  Paradhe  Lost,  iv.  2S9. 

Cui  pater  ipse  Lyram  et  plectrum  transcribit  Apollo, 

Quem  sibi  Pierides  spemque  metumque  putant : 
Hos  per  te  exculti  primos  cape  ruris  honores, 

Quos  tibi  dat  tremula  nostra  Thalia  manu. 
Scilicet  aurifluae  numeroso  verbere  linguae 

Dum  tu  corda  loquens  obstupefacta  quatis, 
Pectore  et  a  docto  gemmarum  projicis  imbrem, 

Quem  rapiat  celeri  lecta  juventa  manu; 
Per  tua  ego  ingressus  timido  vestigia  passu, 

Sedulus,  haec  tandem  qualiacunque  dedi: 
Quae  tibi  dum  placeant,  aliorum  haud  puncta  morabor: 

Judicio  tutus  despiciam  illa  tuo. 

Idem. 

XI. 

IN    EUNDEM. 

Dicebam  :    Mihi,  Pierides,  praesto  este  canenti, 

Et  mihi  tu,  vatum  ductor  Apollo,  fave. 
Aure  meas  surda  Musae  sprevere  querelas  : 

Aure  meas  surda  sprevit  Apollo  preces. 
Verum  ubi  INIureli  me  sum  de  gente  professus, 

Et  dixi :    Marcus  me  quoque  vester  amat ; 
Mureti  audito  occurrerunt  nomine  Musae, 

Sponte  et  opem  Phoebus  detulit  ipse  suam. 


Idcm. 


XII. 


IN    M.    A.    MURETI    JUVENILIA. 

Tam  bona  posse  putas  cuiquam  juvenilia  credi 
Carmina,  digna  viro,  digna,  IMurete,  sene 

Quae  tibi  tam  tenuis  limae  solertia  rasit, 

Quam  quod  Praxiteles  ungue  polivit  ebur. 
Ipse  suum  titulum  nimia  liber.  arte  refutat, 

Auctorisque  annos  inficiatur  opus. 
Tu  licet  affirmes,  licet  omnia  numina  jures, 

Contra  te  facit  ars,  ingeniumque  tuum. 
Deme  igitur  titulum  libro,  vel  deme  nitorem : 

Aetatem  nitidus  debet  habere  liber. 

Auratus. 

XIII. 

DE    CAESARE,   TRAGEDIA    MURETI,  IN    QUA    BRUTI 
PRIMAE    SUNT    PARTES. 

Quanta  in  magnanimi  consedit  pectore  Bruti, 

Pro  patria  virtus  quum  pia  tela  daret ; 
Tanta  animo,  Murete,  tuo  sese  intulit,  ore 

Altiloquo  Bruti  dum  pia  facta  canis. 
Ergo,  licet  claris  raro  non  invida  coeptis 

Fortuna  Emathio  sparserit  ossa  solo, 
Ille  iterum  surgit  per  te  post  funera  major, 

Crescit  et  ingenio  laus  rediviva  tuo ; 
Et  magis  illustri  gaudet  decorata  tropaeo, 

Quam  si  Pyramidum  contegat  ossa  labor. 

Buchananus. 

XIV. 

CHORUS EX   JULIO    CAESARE. 

Sors  rerum  domina  omnium 

Non  usquam  stabili  fixa  manet  pede. 

Sed  vultum  assidue  innovans, 

Incertisque  rotans  omnia  flexibus, 

Alternas  variat  vices. 

Seu  mitis  faveat,  sive  premat  nocens 

Vento  mobilior  volat. 

Illam  si  nitida  fronte  reliquerit 

Abdens  lampada  Delius, 

Idem  flammivomos  quum  moderans  equos 

Mundo  restituit  diem, 

Sub  vultu  poterit  cernere  nubilo, 

Quis  praesens  erat,  abditam. 

Nec  solum  exiguis  rebus  inaestuans 

Privatas  agitat  domos: 

Ipsis  imperiis,  dum  libuit,  novam 

Inducit  faciem  ferox. 

Haec  regum  arbitrio  nos  voluit  regi, 

Donec  Tarquinii  furor 

Commovit  proceres,  tam  rigidum  ut  semel 

Cervice  excuterent  jugum. 

Hinc  nos  cura  Patrum,  curaque  Consulum 

Tutos  semper  ab  exteris 

Jam  per  longa  satis  tempora  praestitit; 

Non  a  seditionibus, 

Quas  pene  assiduas  exitialiter 

Fervens  imperii  sitis 

Nonnullorum  animis  insita  commovet. 

Haec  Gracchis  animos  dedit : 

Haec  Syllas,  INIariosque  in  patriae  luem 

Armavit.     Sed  opus  quid  est 

Prisca  exempla  referre.?   Haec  quoque  Caesarem 

Commisit  genero  :    neque 

Impostus  prius  est  horum  odiis  modus, 

Quam  Mars  sanguine  civium 

Campos  Pharsalicos  undique  tinxerit. 

Tunc,  Pompei,  caput  in  tuum 

Belli  terrificus  detonuit  fragor. 

Nunc  Caesar  soHo  insidens 

Optatis  fruitur,  proque  Hbidine 

Solus  temperat  omnia. 

Sic  jam  nomine  sub  novo, 

Regni  forma  redit  vetus. 

Atque  hoc  scilicet  efficit 

Non  usquam  stabiU  fixa  manens  pede 

Sors  rerum  domina  omnium. 

Murelus. 

XV. 

AD    STEPHANUM    JODELLUM. 

Semina  sunt  quaedam  nascentibus  insita  nobis, 
Quis,  duce  natura,  ad  varios  impellimur  artes  : 
IUe  fori  rabiem,  vesanaque  jurgia  laudat, 
Et  pavidos  grata  defendit  voce  clientes, 
Impatiens  ott :    contra  hic  sulcare  carinis 
Regna  tridentiferi  gaudet  patris,  et  trabe  vasta 
Visere  longinquo  terras  sub  sole  jacentes: 
Prodigus  hic  vitae  violentis  ducitur  armis, 
Gaudet  et  hostili  stagnantes  sanguine  campos 
Aspicere,  et  litui  sonitu  recreatur  acuto  : 
IUe  sui  nunquam  fines  excedere  agelli 
Ausus,  amat  tacitis  deducere  passibus  aevum, 

Proscindens  magnae  gremium  genetricis,  et  altis 
Pinguia  Triptolemi  committens  munera  sulcis. 

Nos  Musae,  Jodellc,  tcncnt,  genitorque  Lyaeus, 
Quem  rigidi  ambiguo  veneranlur  numine  Thraces, 
Et  Nymphae  celeres,  et  capripedes  Satyrisci. 
Nos  et  luce  nova  lustrat  dum  Delius  orbem, 
Et  jubar  auricomum  tremulis  dum  fluctibus  abdit, 
Addictos  studiis  videt,  intentosque  labori. 
Sed  tua  te  virtus,  animi  te  vividus  ardor 
Aequales  longe  ante  alios  unum  abripit :    uni 
Purpureis  dictant  Musae  tibi  talia  labris, 
Qualia  pulchricomus,  choreas  ducentibus  ipsis 
Cantat,  et  ad  numerum  simul  ipse  movetur  Apollo. 

Felix  ingenii,  viridi  cui  detur  ab  aevo 
Longaevos  aequare  senes,  et  carmine  dio 
Demulcere  animos :   jam  te  ipse  tumescit  alumno 
Sequana,  jam  virides  resonant  tua  nomina  ripae. 

Perge,  agcdum,  neu  te  venienti  substrahe  famae: 
Non  te  Parca  feret  totum  :    non  totus  obibis, 
Parsque  tui  effugiet  ferales  optima  flammas. 

Musa  suos  vetat  extingui :   dat  vivere  Musa 
Perpetuo,  et  famam  memorem  per  saecla  propagat : 
Coelo  Musa  bcat :   famam  tibi  Musa  perennem 
Protrahet,  et  coelo  te  olim,  Jodelle,  beabit. 

Idem. 

XVI. 
AD    PETRUM    RONSARDUM. 
Ronsarde,  Aonii  pectinis  arbiter, 
Qui  princeps  resonum  sollicitas  ebur, 
Ventorumque  minas  et  celeres  potens 
Lapsus  sistere  fluminum ; 

Quando  te  reducem  Vindocino  ex  agro 
Cernemus,  veterum  turba  sodalium  ? 
Quis  te,  quis  niveo  vellere  conditus 
Nobis  restituet  dies  ? 

Qui  desiderio  perpete  nunc  tui, 
Heu  quae  non  facimus  vota  ?    quibus  sacros 
Postes  muneribus  cingere  parcimus? 
Quas  non  concipimus  preces  ? 

O  saltem  interea,  quidquid  agis,  memor 
Nostri  vive :    ita  te  curribus  aureis 
Rumor  per  liquidum  gemmeus  aera, 
Spectandum  populis  vehat ! 

Ideni. 

XVII. 

AD    DOMINUM    ZAMOSCIUM,    POLONIAE    CANCELL. 

Bina  mihi  artifici  caelata  nomismata  dextra 
Magnus  ab  Arctoo  misit  Zamoscius  orbe 
Aiu-ea,  non  vani  memorabile  pignus  amoris, 
Saepe  meo  optatos  animo  referentia  vultus, 
Magnanimi  primum  Regis,  quo  Martia  gaudet, 
Quoque  caput  coelo  ductore  Polonia  tollit. 

Aspicis,  ut  late  veneranda  coruscat  imago, 
Cunctaque  diffuso  circum  loca  lumine  complet  ? 
Non  ea  vis  auro  :    nec  per  se  lamina  lucei, 
Nec  radiat  rutili  nativa  luce  metalli  : 
Majus  ab  impressa  sed  ducit  imagine  fulgur, 
Atque  ipsum  Stephani  sacer  aurum  vultus  inaurat. 

Contemplare  acresque  oculos,  frontemque  verendam, 
Et  dignam  imperio  faciem,  dignamque  triumphis  : 
Ut  sese  omni  ex  parte  animi  vis  vivida  profert, 
Degenerem  luxum  mollesque  exosa  paratus  ! 
Ut  spirat  generosum,  ipsoque  videtur  in  auro 
Regales  agitare  imo  sub  pectore  curas, 
Exitium  Turcis  meditari  et  vincula  Moscho ! 

Hic  vir,  hic  '  est  natus  virtuti  et  fortibus  aussis : 
Cui  similes  si  tota  duos  Europa  tuHsset, 
Thracius  haud  ultra  nobis  illuderet  hostis, 
Sed  profugus  toto  latebras  sibi  quaereret  orbe. 

Altera  lamna  loco  pariter  mihi  grata  secundo, 
Subjicit  ante  oculos  auctorem  muneris  ipsum, 
Cujus  conveniens  meritis  imponere  nomen 
Qui  veUt,  invicti  Regis  vocitaret  Achaten. 

Hinc  te  igitur,  tua  mt  proprius  quando  ora  tueri 
Non  Hcuit,  cupidumque  isthaec  invisere  regna, 
Pontificis  tenuit  non  detrectanda  voluntas, 
Zamosci  magne,  adspiciam,  et  persaepe  nitenti 
In  te  defixam  solabor  imagine  mentem. 

*  Nota  vocalem  correptam,  ut  apud  Virgilium,  Aen.  vi.  791,  et 
iv.  22  ;  nec  de  cretico  nescio  quo  cogitaudum  est. 

Zamosci,  per  quem  Marti  sociatus  ApoUo  est, 
Qui  decora  heroum  accumulans,  et  Nestora  dulci 
Eloquio  exaequas,  et  forti  pectore  Achillem  : 
Et  leges  armis  firmans  et  legibus  arma, 
Victricem  laurum  pacatae  intexis  olivae, 
Arbiter  idem  almae  pacis,  bellique  minister 
Impavidus,  laus  egregii  propria  utraque  Civis. 

Salvete,  0  !    animae  fortes,  incoctaque  honesto 
Pectora,  et  ignavo  non  pervia  corda  timori. 
Vos  ego,  quantum  aevi  dabitur,  super  ardua  cantu 
Astra  feram,  nunquam  reticens  vestra  inclyta  facta ; 
Facta  aliis,  quis  nomen  idem,  sed  non  eadem  est  mens, 
Aut  animos  factura,  aut  incussura  pudorem. 

Idem. 

XVIII. 

AD    CLAUDIUM. 

Quidquid  agam,  Claudi,  seu  quo  me  vertere  tentem, 

Seu  nihil,  ut  soleo,  desidiosus  agam : 
Ante  oculos  tua  mi  assidue  obversatur  imago, 

Unaque  tristitiam  gignit  et  una  levat. 
Angor  enim  infelix,  quod  te,  (quo  sospite  solum 

Esse  velim  sospes,  quo  moriente  mori,) 
Nunc,  ubi  sis,  quid  agas,  veterem  tibi  cura  medentum 

An  nondum,  morbum  pectore  depulerit : 
Nec  scio,  nec  jam  scire  uUa  ratione  potis  sum : 

Quae  me  res  crucians,  unica  pene  necat. 
At  rursus  nihil  est,  quo  me  ipse  hoc  tempore  soler, 

Quodque  oculos  tristi  tergeat  imbre  graves, 

Te  nisi  quum  vana  sibi  mens  sub  imaginc  fingit ; 

Seu  vigilem,  dulci  sive  sopore  premar. 
Hoc  mihi  nepenthes  curas  dissolvere  promptum  est ; 

Luctibus  haec  una  est  apta  medela  meis. 
Tecum  ego  nunc  videor  teneros  percurrere  versus, 

Sive  Catulle,  tuos,  sive  Tibulle,  tuos  : 
Nunc  etiam  rerum  causas  tentare  latentes, 

Discere  et  unde  lluant  omnia,  quoque  fluant ; 
Nunc  herba  in  viridi,  latae  porrectus  ad  umbram 

Arboris,  et  rivum  molle  strepentis  aquae, 
Aurasque  et  dulces  avium  captare  susurros, 

Perque  vices  tecum  multa  jocosa  loqui. 
Gratia  Dis,  qui  mentem  homini  celeremque  dederunt, 

Et  quaevis  habilem  fingere  spectra  sibi. 
Illa  et  plumipedem  superarit  Persea  cursu, 

Et  celerem  invicti  Bellerophontis  equum. 
Nec  mihi,  se  cujus  rerum  natura  creatrix 

Expressam  in  tabulis  cernit,  ut  in  speculo, 
Tam  bene  te  docto  Titianus  pollice  pingat, 

Quam  mens  te  assidue  pingere  prompta  mea  est. 
Atque  utinam  tibi  sit  de  nobis  mutua.cura! 

Nec  quin  sit,  dubito  :    sed  tamen  esse  precor. 
Non  ego  vulgari  te,  Claudi,  amplector  amore, 

(Hac  face  rara  Deus  tangere  corda  solet:) 
Me,  me  ipse  odissem,  nisi  tu  me  gratus  amares : 

Nec  nisi  me,  quoniam  sum  tibi  carus,  amo. 
Denique  quum  fuero  nulli  credenda  loquutus, 

Pars  tamen  illa  mei  parvula  amoris  erit. 
Di  faciant,  longos  producere  dctur  in  annos 

A  pueris  coeptae  foedus  amicitiae !  Idem. 

H 

XIX. 

L.    MEMMIO    FREMIOTO. 
Quae  mihi  jam,  quae  te  tellus,  Memmi  optime,  servat, 

Qui  mihi  vitali  es  lumine  amabilior? 
Nos  sine  te  Venetum  pulchra  versamur  in  urbe, 

Quam  tumidus  rapidis  Adria  cingit  aquis : 
Et  modo  miramur  celeres  decurrere  lintres, 

Mercibus  aut  gravidas  segnius  ire  rates  : 
Et  modo  constructas  immensis  sumptibus  aedes, 

Quas  totidem  regum  dixeris  esse  domos  : 
Templa  etiam  radiata  auro,  radiata  lapillis, 

Huc  trabe  quos  multa  prodiga  mittit  Eos  ^. 
Nec  nulla  est  ritus  varios  spectare  voluptas, 

Atque  hominum  cultus  usque  videre  novos : 
Cernere  nunc  taeniis  vinctos  capita  ardua  Turcas, 

Miscentes  Italis  Persica  verba  sonis : 
Nunc  quos  palmarum  fecunda  huc  misit  Idume, 

Fraudibus  et  turpi  dedita  corda  lucro  : 
Nunc  usta  Mauros  facie,  intortoque  capillo, 

Quique  bibunt  Gangen,  quique  bibunt  Tanain. 
Denique  spectari  rerum  audirive  novarum 

Quidquid  in  orbe  potest,  hac  quoque  in  urbe  potest. 
Quid  tibi  jam  augusta  illustrem  gravitate  senatum, 

Purpureosque  canam,  pectora  sancta,  patres.? 
Salvete,  O  lecti  proceres,  sanctissima  turba, 

Fas  mihi  sit  numeris  vos  celebrare  meis. 
Vos  Pater  ipse  deum,  qui  temperat  omnia  nutu, 

Consortes  voluit  muneris  esse  sui. 

'  Primam  corripit,  Attico  more. 

Vestrum  est,  impositis  populi  frenare  furorem 

Legibus,  ut  ne  exlex  in  scelus  omne  ruat. 
Vos  premitis  poena  surgentem  vindice  culpam, 

Nec  sinitis  mores  luxuriare  malos. 
Per  vos  tuta  Ceres  domini  flavescit  in  agro : 

Pascuntur  tuti  tuta  per  arva  boves. 
Muneris  est  vestri,  medid  quod  nocte  viator 

Nil  metuit  longum  carpere  solus  iter. 
Vos  datis,  ut  simili  laudentur  prole  maritae, 

Utque  sit  in  nati  plurimus  ore  pater. 
Publica  res  vestris  humeris  innixa  recumbit, 

Sospitibus  vobis,  nec  timet  ipsa  sibi. 
Jure  igitur  toto  VenetQm  praesignis  in  orbe 

Gloria  et  Eoos  transit  et  Hesperios. 
Floreat,  ut  merita  est,  volucres  dum  silva  fcrasque, 

Dumque  aequor  phocas  pascet,  et  astra  polus. 
Haec  ego  dum  blando  meditor  tibi  carmine,  Memmi, 

Ut  te  suaviloquis  versibus  exhilarem; 
Me  miserum !    veteris  forsan  tu  oblitus  amici, 

Noscere  jam,  qui  sim,  negHgis  aut  ubi  sim : 
Omnis  et  in  ventos  nostri  tibi  cura  recessit, 

Fumus  ut,  aut  nubes  acta  aquilone  solet. 
Hoc  si  ita  sit,  credam  lapsuraque  sidera  coelo, 

Inque  suum  retro  flumina  itura  caput. 
Sed  neque  praccipiti  labentur  sidera  coelo, 

Nec  sunt  in  proprium  flumina  itura  caput, 
Nec  te  deficiet  Mureti  nomen  amare. 

O  prius  immiti  pollice  Parca  ferox 
Imperfecta  meae  discerpat  stamina  vitae, 

Stamina  fatali  tam  male  ducta  colo  ! 

H  2 

Ecquod  erit  tempus,  juvenum  doctissime,  quo  te 

Post  varios  casus  incolumem  aspiciam  ? 
Quo  tibi  praesenti  denarrem  haec  omnia  praesens, 

Laertae  ut  diti  filius  Alcinoo  ? 
Tum  mea  solventur  diuturnis  pectora  curis, 

Et  mens  triste  suum  fessa  reponet  onus. 
Post  imbrem  coeli  facies  mutata  serescit, 

Post  hiemem  verni  temporis  hora  venit. 
Me  quoque  post  multos  olim  fortuna  labores 

Forsitan  haud  torvo  lumine  respiciet. 

Muretus. 


XX. 

IN    EFFIGIEM    CROMWELLI    TABULA    PICTAM 

CHRISTINAE   SUECORUM    REGINAE  | 

DONO    MISSAM.  % 


Bellipotens  virgo,  septem  Regina  trionum, 

Christina,  Arctoi  lucida  stella  poli ! 
Cernis,  quas  merui  dura  sub  casside  rugas, 

Utque  senex,  armis  impiger,  ora  tero  : 
Invia  fatorum  dum  per  vestigia  nitor, 

Exequor  et  populi  fortia  jussa  manu. 
Ast  tibi  submittit  frontem  reverentior  umbra; 

Nec  sunt  hi  vultus  regibus  usque  truces. 

Miltonus. 

XXI. 


AD    OLIVERUM    REIP.    ANG.    SCOT.    ET    HIBERN. 
DOMINUM    PROTECTOREM. 

Pax  regit  Augusti,  quem  vicit  Julius,  orbem  : 

Ille  sago  factus  clarior,  ille  toga. 
Hos  sua  Roma  vocat  magnos,  et  numina  credit  : 

Hic  quod  sit  mundi  victor,  et  ille  quies. 
Tu  bellum  et  pacem  populis  das,  unus  utrisque 

Major  es  :   ipse  orbem  vincis,  et  ipse  regis. 
Non  hominem  e  coelo  missum  te  credimus ;  unus 

Sic  poteras  binos  qui  superare  deos  I 

/.  Locke  ex  Aede  Xti,   16.54. 

XXII. 
IN    MILTONUM. 

Caecus,  inops,  patriaeque  superstes  tempore  iniquo, 

Miltonus,  magnum  sedulus  urget  opus. 
Degenerem  aetatem  placide  contemnit  et  altum 

Supra  fortunae  munera  radit  iter. 
Nox  oculos  licet  aeterna  caligine  obumbret, 

Paupertasque  gravi  vexet  acerba  manu, 
Non  minus  arrectum  studio,  ardentemque  furore 

Per  sacra  Musarum  devia  raptat  amor. 
Mens  ea  quae  Mundi  fines  processerat  extra, 

Non  erat  humanis  debilitanda  malis. 

Wellesley,  Anno  Aetalis  2c. 

XXIII. 
IN    PARADISUM    AMISSUM, 

Qui  legis  Amissum  Paradisum,  grandia  magni 

Carmina  Miltoni,  quid  nisi  cuncta  legis? 
Res  cunctas,  et  cunctarum  primoria  rerum, 

Et  fata  et  fines  continet  iste  liber. 
Intima  panduntur  magni  penetralia  mundi, 

Scribitur  et  toto  quicquid  in  orbe  latet: 
Terraeque  tractusque  maris,  coelumque  profundum, 

Sulphureumque  Erebi  flammivomumque  specus: 
Quaeque  colunt  terras,  pontumque  et  Tartara  caeca 

Quaeque  colunt  summi  lucida  templa  poli : 
Et  quodcunque  ullis  conclusum  est  finibus  usquam, 

Et  sine  fine  Chaos,  et  sine  fine  Deus; 
Et  sine  fine  magis,  si  quid  magis  est  sine  fine 

In  Christo  erga  homines  conciliatus  amor. 
Haec  qui  speraret  quis  crederet  esse  futurum  ? 

Et  tamen  haec  hodie  terra  Britanna  legit. 
O,  quantos  in  bella  duces  !    quae  protulit  arma  ! 

Quae  canit,  et  quanta  praeUa  dira  tuba  ! 
Coelestes  acies  1   atque  in  certamine  coelum  ! 

Et  quae  coelestes  pugna  deceret  agros ! 
Quantus  in  aetheriis  toUit  se  Lucifer  armis  ! 

Atque  ipso  graditur  vix  IMichaele  minor  ! 
Quantis  et  quam  funestis  concurritur  iris, 

Dum  ferus  hic  stellas  protegit,  ille  rapit ! 
Dum  avulsos  montes  ceu  tela  reciproca  torquent, 

Et  non  mortali  desuper  igne  pluunt: 

Stat  dubius  cui  se  parti  concedat  Olympus, 

Et  metuit  pugnae  non  superesse  suae. 
At  simul  in  coelis  Messiae  insignia  fulgent, 

Et  currus  animes,  armaque  digna  Deo, 
Horrendumque  rotae  strident,  et  saeva  rotarum 

Erumpunt  torvis  fulgura  luminibus, 
Et  flammae  vibrant,  et  vera  tonitrua  rauco 

Admistis  flammis  insonuere  polo ; 
Excidit  attonitis  mens  omnis,  et  impetus  omnis, 

Et  cassis  dextris  irrita  tela  cadunt. 
Ad  poenas  fugiunt ;   et,  ceu  foret  Orcus  asylum, 

Infernis  certant  condere  se  tenebris. 
Cedite,  Romani  scriptores,  cedite  Graii; 

Et  quos  fama  recens  vel  celebravit  anus. 
Haec  quicunque  leget  tantum  cecinisse  putabit 

INIaeonidem  ranas,  Virgilium  culices. 

Barrow. 

XXIV. 

WHEN    THE    ASSAULT   WAS    INTENDED    TO 
THE    CITY. 

Captain,  or  Colonel,  or  Knight  in  arms, 

Whose  chance  on  these  defenceless  doors  may  seize, 

If  deed  of  honour  did  thee  ever  please, 

Guard  them,  and  him  within  protect  from  harms. 

He  can  requite  thee,  for  he  knows  the  charms 

That  call  fame  on  such  gentle  acts  as  these, 

And  he  can  spread  thy  name  o'er  lands  and  seas, 

Whatever  chme  the  sun's  bright  circle  warms. 

Lift  not  thy  spear  against  the  Muses'  bower! 

The  great  Emathian  conqueror  bad  spare 

The  house  of  Pindarus  when  temple  and  tower 

Went  to  the  ground,  and  the  repeated  air 

Of  sad  Electra's  poet  had  the  power 

To  save  the  Athenian  walls  from  ruin  bare. 

Milton. 

LATINE    REDDTTUM.      POETA    AD    URBIS 
OPPUGNATORES. 

Dux !   miles !    quicunque  feri  in  certamine  Martis 

Has  indefensas  veneris  ante  fores, 
Parce,  precor !    vatemque  infestis  protege  ab  armis, 

Si  quis  Musarum,  si  pietatis  honos. 
Ille  potens  magicae,  qua  fama  accenditur,  artis, 

Serta  dabit  capiti  non  peritura  tuo ; 
Ille  tibi  extremis  nomen  clarabit  in  oris, 

Sole  quot  occiduo,  quotve  oriente  calent. 
Pieridum  haec  sedes ;    Belli  furor  impius  absit ! 

Thebarum  Emathius  victor  in  excidio, 
Diruta  tecta  inter,  turresque,  et  templa  deorum, 

Pindaricam  intactam  stare  domum  voluit : 
Carminibusque  sacris  sacras  servavit  Athenas 

Flebilis  Electrae  tibia  docta  modos. 

Grenville. 


} 

XXV. 


UXELLA. 
In  tiimuhim  veteris  LTxellae  ruinas  despicientem. 

Quis  fuit,  antiqua  Corini  de  gente,  sepulchrum 

Cui  patria  hic,  tumido  in  cespite,  grata  dedit .'' 
Quo  fato  occubuit .?    Romae  victricibus  armis, 

An  debellati  Saxonis  ense  cadens .'' 
Uxellae  periere  arces,  disjectaque  circum 

Strata  jacent  foedo  regia  tecta  situ  : 
At  durat  lapis  aggestus  bis  mille  per  annos, 

Et  vano  ignotum  signat  honore  ducem. 

Grenville. 

IDEM    ANGLICE, 

Inscription  for  a  stone  to  be  placed  on  a  barrow  near 
Lestwithiel. 

Of  Cornwairs  ancient  race  what  chieftain  brave 

Found  in  this  swelling  turf  an  honour'd  grave  .'' 

What  fate  subdued  thee.?    Rome's  all  conquering  band, 

Or  some  defeated  Saxon's  vengeful  hand.'' 

Lo  !    time  hath  whelm'd  LestwithieFs  regal  halls, 

And  scarce  Restormel  shows  her  ivied  walls  : 

Yet  still  thro'  many  an  age  these  gather'd  stones 

With  vain  memorial  grace  thy  long  forgotten  bones. 

Idetn. 

XXVI. 

EPITIIALAMIUM. 

Ile  is  but  half  part  of  a  blessed  Maii, 
Left  to  bc  finished  by  such  a  She ; 
And  She  a  fair  dividcd  Excellence, 
Whose  fulness  of  perfection  lies  in  Him. 
Shakespeare. 

Omnia  complet  IIymen,  omnia  vincit  Amor. 

Dimidius  tantum  coelebs  meliore  videtur 
Et  plus  quam  justa  parte  carere  sui : 

Nec  tu  dimidiata  minus,  pulchcrrima  virgo, 
Efficiente  animam  deficiente  viro. 

Huc  ades,  O  Hymenaee,  Hymen  ades,  O  Hymenaee ; 

Fervidus  et  tecum  mutuus  adsit  Amor  ! 
Huc  ades  O  Hymenaee,  Hymen  ades,  O  Hymenaee ; 

Ac  tecum  veniat  castus  et  arctus  Amor  ! 
Huc  ades,  O  Hymenaee,  Hymen  ades,  O  Hymenaee ; 

Alite  cum  fausta,  sic,  precor,  alme,  veni ! 
Ulmus  ut  est  columen  viti,  vitis  decus  ulmo; 

Sic  tu  praesidium,  tu  decus  omne  tuis. 

Tu  modo  semper  ama,  jam  sponsa  beata,  maritum  ; 

Dulce  sit  ille  decus  praesidiumque  tuum! 
Foedere  sic  certo  casti  junguntur  amores, 

Nuptaquc  fit  caro  carior  usque  viro  : 
Sic  unum  e.x  binis  finget  deus  ille  Hymenaeus, 

Atque  opus  implebunt  vir  mulierque   suum ; 

Gaudia  dum  complens  ridensque  parentibus  aula 
Ludat  in  antiqua  parvulus  ante  focum. 

Sic  rursum  ex  binis  plures  finget  deus  idem, 
Qui  unum  conficiens  omnia  complet  Hymen : 

Haec  Amor  ipse  suo  conservat  foedera  signo ; 
Hanc  Venus,  ut  vivat,  ventilat  ipsa  facem. 

CHORUS. 

Omnia  vincit  Amor ;    et  nos  cedamus  Amori : 
Cedamus  omnes  ;    omnia  namque  potest; 

Nec  tam  felices  ulli  junguntur  amores, 
Quam  quos  felici  foedere  jungit  Hymen. 

Omnia  vincit  Amor ;    et  nos  cedamus  Amori : 
Omnia  complet  Hymen,  omnia  viiicit  Amor. 


R.  B.  K. 


XXVII. 
IN   PUELLAM    INFELICEM. 

When  lovely  woman  stoops  to  folly, 
And  finds  too  late  that  men  betray, 

What  charm  can  sooth  her  melancholy .-' 
What  art  can  wash  her  guilt  away.? 

The  only  art  her  guilt  to  cover, 
To  hide  her  shame  from  every  eye, 

To  give  repentance  to  her  lover, 
And  wring  his  bosom — is  to  die. 

Goldsmith. 

Ah,  formosa  levi  nimium  si  ccdat  Amori 
Fcmina,  et  inveniat  prodere  posse  viros ; 

Carmine  quo  posset  saevum  lenire  dolorem  ? 
Quove  piare  scelus  sola  relicta  modo  ? 

Omnibus  illaesum  si   vult  servare  pudorem, 

Perjuri  pectus  tangere  posse  viri, 
Atque  animum  vero  demum  torquere  dolore, 

Certa  salus  miserae  panditur  una — mori. 

R.  B.  K. 

XXVIII. 

GALLIA    FURENS. 

( Verses  written  at  Walmer  Castle,  by  desire  of  Mr.  Pitt,  in  the  month 
of  September,  1797.  A  copy  of  these  verses  was  left  with 
Mr.  Pitt,  when  Lord  Wellesley  embarked  for  India  on  the 
7th  November,  1797.  They  were  published  in  the  Anti- 
Jacobin,  No.  VI,  December  i8th,  1797.) 

Ipsa  mali  Hortatrix  scelerumque  uberrima  INIater 
In  se  prima  suos  vertit  lymphata  furores, 
Luctaturque  diu  secum,  et  conatibus  aegris 
Fessa  cadit,  proprioque  jacet  labefacta  veneno. 
Mox  tamen  ipsius  rursum  violentia  morbi 
Erigit  ardentem  furiis,  ultroque  minantem 
Spargere  bella  procul,  vastaeque  incendia  cladis, 
Civilesque  agitare  faces,  totumque  per  orbem 
Sceptra  super  Regum,  et  Populorum  subdita  colla 
Ferre  pedem,  et  sanctas  Regnorum  evertere  sedes. 

Aspicis !    Ipsa  sui  bacchatur  sanguine  Regis, 
Barbaraque  ostentans  feralis  signa  triumphi, 
Mole  gigantea  campis  prorumpit  apertis, 
Successu  scelerum,  atque  insanis  viribus  audax. 

At  qua  Pestis  atrox  rapido  se  turbine  vertit, 

Cernis  ibi,  prisca  morum  compage  soluta, 

Procubuisse  solo  civilis  foedera  vitae, 

Et  quodcunque  Fides,  quodcunque  habet  alma  verendi 

Religio,  Pietasque  et  Legum  fraena  sacrarum. 

Nec  spes  Pacis  adhuc — necdum  exsaturata  rapinis 
Effera  Bellatrix,  fusove  expleta  cruore. 
Crescit  inextinctus  Furor,  atque  exaestuat  ingens 
Ambitio,  immanisque  ira  vindicta  renata 
Relliquias  Soliorum  et  adhuc  restantia  Regna 
Flagitat  excidio,  praedaeque  incumbit  opimae. 

Una  etenim  in  mediis  Gens  intemerata  ruinis, 

Libertate  proba,  et  justo  libramine  rerum, 

Securum  faustis  degit  sub  legibus  aevum; 

Antiquosque  colit  mores,  et  jura  Parentum 

Ordine  firma  suo,  sanoque  intacta  vigore, 

Servat  adhuc,  hominumjque  fidem,  curamque  Deorum. 

Eheu !    quanta  odiis  avidoque  alimenta  furori ! 

Quanta  profanatas  inter  spoliabitur  aras 

Victima !    si  quando  versis  Victoria  fatis 

Annuerit  scelus  extremum,  terraque  subacta 

Impius  Oceani  sceptrum  foedaverit  Hostis ! 

Wellesley. 

Di  meliora  piis  atque  exitium  hostibus  illud  ! 

Dum  loquimur,  plausu  praepes  trans  aequora  vecta 

Nuntia  Fama  volat  Duncani  facta  reportans. 

Quid,  si  qui  Ausonia  descendit  victor  ab  ora, 

Nil  se  profecisse  putet,  dum  invicta  resistat 

Insula  nostra  mari?     Quid,  si  ambitione  nefanda 

Flagret  adhuc  juvenis?     Quemnam  nunc  provocat  hos- 

tem? 
Hactenus  invictus  tandem  succumbere  discat 
Victori !     Nobis  etenim  Ponli  deus  adstat, 
Pro  carisque  suis  propugnat,  ut  ante,  Britannis. 

R.  B.  K. 

ANGLICE    REDDITUM. 

(The  following  translation  of  the  preceding  Poem  appeared  in  the 
Anti-Jacobin,  No.  VII.  December  25th,  1797.  It  was  composed 
by  the  then  Lord  Morpeth,  afterwards  Earl  of  Carlislc,  and  is 
written  with  the  hereditary  talent  of  that  illustrious  Family. 

Wellesley.^ 

Parent  of  countless  crimes,  in  headlong  rage, 

War  with  herself  see  frantic  Gallia  wage, 

Till  worn  and  wasted  by  intestine  strife, 

She  falls — her  languid  pulse  scarce  quick  with  life. 

But  soon  she  feels  through  every  trembling  vein, 

New  strength  collected  from  convulsive  pain : 

Onward  she  moves,  and  sounds  the  dire  alarm, 

And  bids  insulted  nations  haste  to  arm ; 

Spreads  wide  the  waste  of  War,  and  hurls  the  brand 

Of  Civil  Discord  o'er  cach  troubled  land, 

While  Desolation  marks  her  furious  course, 
And  thrones,  subverted,  bow  beneath  her  force. 

Behold !    she  pours  her  Monarch's  guiltless  blood, 
And  quaffs,  with  savage  joy,  the  crimson  flood ; 
Then,  proud  the  deadly  trophies  to  display 
Of  her  foul  crime,  resisdess  bursts  away, 
Unaw'd  by  justice,  unappaird  by  fear, 
And  runs  with  giant  strength  her  mad  career. 

Where'er  her  banners  float  in  barbarous  pride, 
Where'er  her  conquest  rolls  its  sanguine  tide, 
There,  the  fair  fabric  of  establish'd  law, 
There  social  order,  and  religious  awe, 
Sink  in  the  general  wreck;    indignant  there 
Honour  and  Virtue  fly  the  tainted  air; 
Fly  the  mild  duties  of  domestic  Ufe 
That  cheer  the  parent,  that  endear  the  wife, 
The  hngering  pangs  of  kindred  grief  assuage, 
Or  sooth  the  sorrows  of  declining  age. 

Nor  yet  can  Hope  presage  the  auspicious  hour, 
When  Peace  shall  check  the  rage  of  lawless  Power ; 
Nor  yet  the  insatiate  thirst  of  blood  is  o'er, 
Nor  yet  has  Rapine  ravaged  every  shore. 
Exhaustless  Passion  feeds  the  augmented  flame, 
And  wild  Ambition  mocks  the  voice  of  Shame : 
Revenge,  with  haggard  look  and  scowling  eyes, 
Surveys  with  horrid  joy  the  expected  prize ; 
Prowls  round  each  remnant  of  monarchic  sway, 
And  dooms  to  certain  death  his  fancied  prey. 

For  midst  the  ruins  of  each  falling  state, 

One  Favour'^  Nation  braves  the  general   fate, 

One  favour'd  Nation,  whose  impartial  laws 

Of  sober  Freedom  vindicate  the  cause ; 

Her  simple  manners,  midst  surrounding  crimes, 

Proclaim  the  genuine  worth  of  ancient  times : 

True  to  herself,  unconquerably  bold, 

The  Rights  her  valour  gain'd  she  dares  uphold  ; 

Still  with  pure  faith  her  promise  dares  fulfil, 

Still  bows  submission  to  the  Almighty  Will. 

Just  Heav'n !    how  Envy  kindles  at  the  sight ! 
How  mad  Ambition  plans  the  desperate  fight ! 
With  what  new  fury  Vengeancc  hastes  to  pour 
Her  tribes  of  rapine  from  yon  crowded  shore ! 
Just  Heav'n  !    how  fair  a  victim  at  the  shrine 
Of  injured  Freedom  shall  her  life  resign, 
If  e'er,  propitious  to  the  vows  of  hate, 
Unsteady  Conquest  stamp  our  mournful  fate  ; 
If  e'er  proud  France  usurp  our  ancient  reign, 
And  ride  triumphant  o'er  the  insulted  main ! 

Far  hence  the  unmanly  thought — The  voice  of  Fame, 
Wafts  o'er  the  applauding  deep  her  Duncan's  name. 
What  though  the  Conqueror  of  the  ItaUan  plains 
Deem  nothing  gain'd,  while  this  fair  Isle  remains, 
Though  his  young  breast  with  rash  presumption  glow, 
He  braves  the  vengeance  of  no  vulgar  foe  : 
Conqueror  no  more,  full  soon  his  laurel'd  pride 
Shall  perish — whelm'd  in  Ocean's  angry  lide ; 

I 

His  broken  bands  shall  rue  the  fatal  day, 
And  scatter'd  navies  own  Britannia's  sway! 

Morpeth. 

XXIX. 

TENNYSOn's    EXHIBITION    ODE,    1862. 

UpHft  a  thousand  voices  fuU  and  sweet, 

In  this  wide  hall  with  earth's  inventions  stored, 

Andiraise  th'  invisible  universal  Lord, 

Who'  lets  once  more  in  peace  the  nations  meet, 

Where  Science,  Art,  and  Labour  have  outpour'd 

Their  myriad  horns  of  plenty  at  our  feet. 

O  silent  Father  of  our  Kings  to  be 

Mournd  in  the  golden  hour  of  jubilee, 

For  this,  for  all,  we  weep  our  thanks  to  Thee ! 

The  world  compelling  plan  was   thine, 

And,  lo  !    the  long  laborious  miles 

Of  Palace,  lo  !    the  giant  aisles, 

Rich  in  model  and  design ; 

Harvest-tool  and  husbandry, 

Loom  and  wheel  and  engin'ry 

Secrets  of  the  sullen  mine, 

Steel  and  gold,  and  corn  and  wine, 

Fabric  rough,  or  Fairy  fine, 

Sunny  tokens  of  the  Line, 

Polar  marvels,  and  a  feast 

Of  wonder,  out  of  West  and  East, 

And  shapes  and  hues  of  art  Divine! 

AIl  of  beauty,  all  of  use, 

That  one  fair  planet  can  produce, 

Brought  from  under  every  star, 

Blown  from  over  every  main, 

And  mix'd,  as  life  is  mixt  with  pain, 

The  works  of  peace  with  works  of  war. 

And  is  the  goal  so  far  away  ? 

Far,  how  far,  no  man  can  say : 

Let  us  have  our  dream  to-day. 

O  ye,  the  wise  w^ho  think,  the  wise  who  reign, 
From  growing  commerce  loose  her  latest  chain, 
And  let  the  fair  white-wing'd  peacemaker  fly 
To  happy  heavens  under  all  the  sky, 
And  mix  the  seasons  and  the  golden  hours, 
Till  each  man  finds  his  own  in  all  men's  good, 
And  all  men  work  in  noble  brotherhood, 
Breaking  their  mailed  fleets  and  armed  towers, 
And  ruling  by  obeying  nature's  powers, 
And   gathering    all    the    fruits    of  peace,    and    crown'd 
with  all  her  flowers. 

Tollite  dulcisonos,  pleno  ore  accendite  cantus, 
Hic  ubi  vasta  Domus,  quodcunque  habet  optima  tellus, 
Continet ;   occultumque  Deum  laudate  supremum  ! 
Ille  etenim  unanimas  hodie  conjungier  omnes 
Dat  gentes,  et  pace  frui ;    dum  munera  circum 
Mille  Labor  fundit,  ditatque  Ars  alma  colentes ! 
I  2 

Anglorum  Regum  ventura  in  saecla,  Beatos 
Inter,  ave  Pater !    en  te  hodie  lugemus  ovantes ; 
Te  grati  Auctorem, — lacrymis  Tua  Festa  notamus ! 

Tuum  olim  erat  quod  Orbis  hic  complectitur  1 

Te  nam  jubente  haec  quae  nitent  Palatia 

Laboriosis  exstitere  fabricis, 

Alaeque  scenas  inter  en  !   amplissimas 

Hic  inde  formis  edocent  rarissimis 

Quodcunque  textor,  aut  arator  postulet, 

Quodcunque  terrae  dura  fundant  viscera, 

Chalybemque  et  aurum,  quosque  fert  fructus  solum  : 

Si  quid  magis  subtile,  quid  robustius, 

Usquam  sub  axe  sol  utroque  conditum, 

Quae  mira  surgens,  quaeque  videat  occidens; — 

Si  quid  decorae  forma  pulchritudinis, 

Divina  si  quid  ars  colore  temperet ; 

Haec  cuncta  nobis  usui  pulcherrima 

Unius  Orbis  huc  coacta  munera 

Testantur  ipsa  sidera,  ipsa  marmora : — 

Bellique  (nam  fert  vita  luctum  gaudiis), 

Tormenta  posita  pacis  inter  machinas ! 

Metam  videre  an  non  datur  ? 

Ah !    quam  procul  quis  quit  loqui  ? 

At  somniemus  hac  die  ! 

Vos  qui  consilio  proceres  regnate,  Labori 
Luctanti  tandem  jam  postuma  solvite  vincla  : 
Mercatura  comes  Pacis  pennata  per  orbem 
Alba  viam  rapiat  Phoebo  sub  utroque  beatam ; 

Felices  ineat  portus,  passimque  benignas 

Misceat  aestates  Horis  Concordia  amicis: 

'  Omne  quod  humanum  est'  dum  tandem  rcgula  cuiquc, 

Dum  tandcm  fratcrnus  amor,  novus  impetus,  ultro 

Armatas  jubeat  classes  submergier  undis, 

Ferratasque  rui  turres : — Natura  magistra 

Sic  doceat  gentes  cum  regibus  aequa  parare, — 

Sic  fruges  Pax  alma  beet,  sertisque  coronet ! 

W. 

XXX. 

E  C  li  O. 

Sweet  Echo  !    sweetest  nymph,  that  liv'st  unseen 

Within  thy  airy  shell, 
By  slow  Meander's  margent  green, 
And  in  the  violet-embroider'd  vale, 

Where  the  love-lorn  nightingale 
Nightly  to  thee  her  sad  song  mourneth  well ; 
Canst  thou  not  tell  me  of  a  gentle  pair, 
That  likest  thy  Narcissus  are  ? 
O  !    if  thou  have 
Hid  them  in  some  flowery  cave, 

Tell  me  but  where, 
Sweet  queen  of  parley,  daughter  of  the  sphere ; 

So  may'st  thou  be  translated  to  the  skies, 
And  give  resounding  grace  to  all  Heaven's  harmonics  ! 

Miltotius. 
LATINE    REDDITUM. 

Quae  choncham  aeriam  nuUi  visa  incolis,  Echo 
Dulcis,  nympharum  dulcissima,  lene  fluentis 

Maeandri  ad  ripam  viridem,  violisque  nitenti 
In  convalle,  refert  ubi  suaviter  orba  mariti 
Per  noctes  Philomela  suum  tibi  flebile  carmen ; 
Nonne  potes  fratrum  tu  par  juvenile,  tuique 
Narcissi  formam  referens,  mihi  prodere?    Quos  si 
Forte  sub  umbroso  praetextis  floribus  antro 
Abdideris  procul,  O  ubinam  sit,  dic  mihi ;    fandi 
Dulce  loquens  Regina,  canori  Filia  Coeli ! 

Sic  tu  Diva  abeas  super  aethera;    coelicolumque 
Sic  decus  altisonans  concentibus  omnibus  addas  ! 

Latham. 

XXXI. 

CELATA    VIRTUS. 

Full  many  a  gem  of  purest  ray  serene 

The  dark  unfathom'd  caves  of  ocean  bear; 

Full  many  a  flower  is  born  to  blush  unseen, 
And  waste  its  sweetness  on  the  desert  air. 

Gray. 

LATINE    REDDITUM. 

Plurima  praestanti  radians  fulgore,  sub  antris 
Aequoris  immensi  gemma  sepulta  latet ; 

Plurimus  ignota  secretus  nascitur  ora, 

Et  rubet  ad  vacuam  flos,  redoletque,  diem. 

Latham. 

XXXII. 

TN    MARMONIAM    COELESTEM. 

How  sweet  the  moonlight  sleeps  upon  this  bank ! 
Here  will  we  sit,  and  let  the  sounds  of  music 
Creep  in  our  ears;    soft  stillness  and  the  night 
Become  the  touches  of  sweet  harmony. 
Sit  Jessica; — look,  how  the  floor  of  heaven 
Is  thick  inlaid  with  patines  of  bright  gold; 
There's  not  the  smallest  orb  that  thou  behold'st 
But  in  his  motion  like  an  Angel  sings, 
Still  quiring  to  the  young-eyed  Cherubims. 
Such  harmony  is  in  immortal  souls ; 
But,  while  this  muddy  vesture  of  decay 
Doth  grossly  close  it  in,  we  cannot  hear  it. 

Shakespeare. 
LATINE    REDDITUM. 

Ut  placide  super  hanc  ripam  dormire  videtur 
Luna !    sedebimus  hic,  et  in  aures  dulce  sinemus 
Hoc  melos  interea  subrepere  ;    nam  modulatae 
Suaviter  harmoniae  nox,  tempus  moUe  quietis, 
Convenit — hic  sedeas,  mea  Jessica,  et  atria  coeli, 
Tessellata  velut  patinis  lucentibus  auri, 
Contemplere.     Horum  minimus,  quos  conspicis  orbes, 
Quisque  suo  cursu  latum  it  per  inane  canendo ; 
Angelus  ut  canit  usque  ;    choro  alternante  Cherubum 
Suffusorum  oculos  aeternae  luce  juvcntae. 

Talem  innatam  animis  etiam  immortalibus  esse 
Credimus  harmoniam;    sed  circumfusa  coercet 
Corporis  haec  nostri  tabentis  squalida  vestis,    - 
Nec  sinit  e  coelo  vocem  exaudire  sonantem 
'  Immortale  melos,  et  inenarrabile  carmen.' 

Latham. 

XXXIII. 

IN    EANDEM. 

Nos  etiam  patrium  tunc  quum  repetemus  Olympum, 
Aeternaeque  morae  stabunt  immobilis  aevi; 
Ibimus  auratis  per  coeli  templa  coronis, 
Dulcia  suaviloquo  sociantes  carmina  plectro, 
Astra  quibus,  geminique  poli  convexa  sonabunt. 
Spiritus  et  rapidos  qui  circinat  igneus  orbes, 
Nunc  quoque  sidereis  intercinit  ipse  choreis 
Immortale  melos,  et  inenarrabile  carmen; 
Torrida  dum  rutilus  compescit  sibila  serpens, 
Demissoque  ferox  gladio  mansuescit  Orion ; 
Stellarum  nec  sentit  onus  INIaurusius  Atlas. 

Miltonus. 

XXXIV. 

VITAE    DISCESSUS. 

Life,  \^t  've  been  long  together, 
Through  pleasant  and  through  cloudy  weather; 
'Tis  hard  to  part,  when  friends  are  dear, 
Perhaps  'twill  cost  both  pang  and  tear. 

So  steal  away  with  little  warning ; 
Choose  thine  own  time, 

Say  not  '  good  night/  but  in  yon  happier  cUme 
Bid  me  'good  morning.' 

Barbatild. 

latinp:  redditum. 

Vita,  diu  fuimus  comites  ;   et  amoena  vicissim 

Nostra  erat,  aut  moestis  nubibus  atra,  dies. 
Trisds  amicorum  est  digressus,  nec  sine  luctu 

Scinditur  et  lachrymis  dulce  sodalitium. 
Tu  te  ergo  tacite  subducas  ;    admonitumque 

Sit  breve,  quo  Hbeat  tempore  abire  tibi : 
Neu  mihi  dic  '  valeas/  sed  in  orbe  beatior  illo 

AUoquere,  atque  novo  mane  valere  jube. 

Latham. 

XXXV. 
EPITAPH    IN    THE    ISLE    OF    WIGHT. 

Forgive,  blest  shade  !  the  tributary  tear 
That  mourns  thy  exit  from  a  world  like  this ! 
Forgive  the  wish  that  would  have  kept  thee  here, 
And  stay'd  thy  progress  to  the  world  of  bHss ! 

No  more  confined  to  grovelling  scenes  of  night, 
No  more  a  tenant  pent  in  mortal  clay; 
Now  should  we  rather  hail  thy  glorious  flight, 
And  trace  thy  passage  to  the  realms  of  day. 

Anon. 

LATINE    REDDITUM.       EPITAPHIUM. 

Da  veniam  lacrymae,  quae  te,  tellure  relicta, 
Invidet  aetheriis,  umbra  beata,  choris ! 

Da  veniam  precibus,  quae  te  hic  voluere  morari, 
Serius  ad  superas  ut  raperere  domos  ! 

Hujus,  humo  spreta,  nunc  es  caliginis  expers, 
Hujus  et  haud  ultra  carcere  septa  luti: 

Nosque  tuam  potius  fas  est  gaudere  sequentes 
Victricem,  carpis  quam  super  astra,  fugam'. 

Booth. 

XXXVI. 

CONJUX    CONJUGEM    PRAEGRESSAM    ALLOQUITUR. 

Ivisti  prior  ad  tumulum,  carissima  conjux, 
Mutua  commendans  pignora  cara  mihi : 

Fungar  ego  hinc  vicibus  maternis ;  illa  tuorum 
Omnis  erit  collo  turba  ferenda  meo. 

Ivisti  prior  ad  tumulum,  carissima  conjux, 
Plus  quam  dimidium,  pars  meliorque  mei : 

Ivisti  ad  tumulum,  sed  mors  tibi  janua  vitae: 
Vita  tibi  Christus,  mors  tibi  grande  lucrum. 

Ivisti  ad  tumulum,  sed  te  lugere  vetamur: 
Mortem  si  tenebrae  tristitiaeque  tegant; 

Claustra  prior  tumuli  Victor  perrupit  Jesus : 
Divinus  coeli  limina  pandit  Amor. 

'  Ex  Anthologia  Oxoniensi. 

Obvius  en !   primo  occurrens  tibi  limine  Sponsus, 

Dulcibus  alloquiis  excipit  Ipse  suam  : 
"  Sponsa,  veni,  et  patrii  cape  jam  nova  gaudia  regni, 

Quis  tibi  perpetuis  nunc  datur  usque  frui. 

Vocc  meas  laudes  coetus  resonare  docebas, 
Sacrum  ubi  volvebant  organa  pulsa  melos : 

I  nunc  altisono  felix  super  aethera  cantu; 
I  nunc  sidereis  consocianda  choris." 

R.  B.  K. 


XXXVII. 

CONJUX    CONJUGEM    PRAEGRESSA    ALLOQUITUR. 

Scis  bene  quam  multos  tecum  conjuncta  per  annos, 

Et  quali  fuerim,  care  marite,  fide. 
Nunc  mundi  illecebras  supra  curasque  fugaces 

Evehor,  aetheriis  consociata  choris. 
Nec  mihi,  coelum  hoc  et  coelestia  gaudia  testor, 

Vitae  dura  fuit  meta  suprema  meae. 
Te  solum  indolui,  te  inter  mala  tanta  rehnquens, 

Heu !   mala  nunc  animo  tota  ferenda  tuo  ! 
Sed  tibi  pandet  iter  divinitus  insita  virtus, 

Has  caecas  vitae  discutiens  tenebras. 
Me  quoque,  ne  doleas  !  comitem  me  semper  habebis, 

Et  mihi  fida  tuae  cura  salutis  erit, 
Donec  viva  iterum,  morienti,  et  pulchra  videbor, 

Dux  tibi  in  aeternas  ire  parata  domos. 

Grenville. 

XXXVIII. 
IN  OBITUM  PRAESULIS  WINTONIENSIS,  A.D.    1626. 

Moestus  eram,  et  tacitus,  nullo  comitante,  sedebam ; 

Haerebantque  animo  tristia  plura  meo : 
Protinus  en !  subiit  funestae  cladis  imago, 

Fecit  in  Angliaco  quam  Libitina  solo  ; 
Dum  procerum  ingressa  est  splendentes  marmore  turres 

Dira  sepulchrali  Mors  metuenda  face  ; 
Pulsavitque  auro  gravidos  et  jaspide  muros, 

Nec  metuit  satrapum  sternere  falce  greges. 

At  te  praecipue  luxi,  dignissime  Praesul, 

Wintoniaeque  olim  gloria  magna  tuae. 
Delicui  fletu,  et  tristi  sic  ore  querebar  : — 

"  Mors  fera,  Tartareo  diva  secunda  Jovi, 
Nonne  satis  quod  sylva  tuas  persentiat  iras, 

Et  quod  in  herbosos  jus  tibi  detur  agros  ? 
Quodque  afiflata  tuo  marcescant  lilia  tabo, 

Et  crocus,  et  pulchrae  Cypridi  sacra  rosa .? 
Nec  sinis,  ut  semper  fluvio  contermina  quercus 

Miretur  lapsus  praetereuntis  aquae.'' 
Et  tibi  succumbit,  Hquido  quae  plurima  coelo 

Evehitur  pennis,  quamlibet  augur,  avis ; 
Et  quae  miUe  nigris  errant  animaha  sylvis ; 

Et  quot  alunt  mutum  Proteos  antra  pecus. 
Invida,  tanta  tibi  quum  sit  concessa  potestas, 

Quid  juvat  humana  tinguere  caede  manus ; 
Nobileque  in  pectus  certas  acuisse  sagittas, 

Semideamque  animam  sede  fugasse  sua.''" 

Talia  dum  lacrymans  alto  sub  pectore  volvo, 

Roscidus  occiduis  Hesperus  exit  aquis, 
Et  Tartessiaco  submerserat  aequore  cunum 

Phoebus,  ab  Eoo  littore  mensus  iter : 
Nec  mora,  membra  cavo  posui  refovenda  cubili, 

Condiderant  oculos  noxque  soporque  meos : 
Quum  mihi  visus  eram  lato  spatiarier  agro ; 

Heu  !  nequit  ingenium  visa  referre  meum. 
Illic  punicea  radiabant  omnia  luce, 

Ut  matuiino  quum  juga  sole  rubent. 
Ac,  veluti  quum  pandit  opes  Thaumantia  proles, 

Vestitu  nituit  multicolore  solum. 
Non  dea  tam  variis  ornavit  floribus  hortos 

Alcinoi,  Zephyro  Chloris  amata  levi. 
Flumina  vernantes  lambunt  argentea  campos, 

Ditior  Hesperio  flavet  arena  Tago. 
Serpit  odoriferas  per  opes  levis  aura  Favoni, 

Aura  sub  innumeris  humida  nata  rosis. 
Talis  in  extremis  terrae  Gangetidis  oris 

Luciferi  regis  fingitur  esse  domus. 
Ipse  racemiferis  dum  densas  vitibus  umbras, 

Et  pellucentes  miror  ubique  locos, 
Ecce  !  mihi  subito  Praesul  Wintonius  adstat ; 

Sidereum  nitido  fulsit  in  ore  jubar ; 
Vestis  ad  auratos  defluxit  candida  talos ; 

Infula  divinum  cinxerat  alba  caput : 
Dumque  senex  tali  incedit  venerandus  amictu, 

Intremuit  laeto  florea  terra  sono. 
Agmina  gemmatis  plaudunt  coelestia  pennis, 

Pura  triumphali  personat  aethra  tuba. 

Quisque  novum  amplexu  comitem  cantuque  salutat, 

Hosque  aliquis  placido  misit  ab  ore  sonos: — 
"  Nate,  veni,  et  patrii  felix  cape  gaudia  regni ; 

Nunc  tibi  parta  quies,  hinc  tibi  cura  procul." 
Dixit,  et  aligerae  tetigerunt  naulia  turmae; 

At  mihi  cum  tenebris  aurea  pulsa  quies. 
Flebam  turbatos  Tithoni  conjuge  somnos  : 

Talia  contingant  somnia  saepe  mihi ! 

Miltonus. 


FINIS. 

